Saopštenje za javnost nakon sastanka sa Koordinacionim telom za rodnu ravnopravnost - Autonomni ženski centar\nSaopštenje za javnost nakon sastanka sa Koordinacionim telom za rodnu ravnopravnost\nZajedničkim naporima vladinog i nevladinog sektora do efikasnije borbe protiv nasilja nad ženama\nKoordinaciono telo za rodnu ravnopravnost kojim predsedava potpredsednica Vlade prof. dr Zorana Mihajlović i Autonomni ženski centar usaglasili su se na današnjem sastanku o preporukama koje je potrebno preduzeti kako bi borba protiv nasilja nad ženama bila delotvornija.\nUzimajući u obzir poslednja dva tragična događaja u centrima za socijalni rad na Novom Beogradu i Rakovici kada su život izgubile dve žene i jedno dete, ali i sve druge slučajeve ubistava žena, potrebno je sistemski raditi na unapređenju kompetencija zaposlenih koji vrše procenu nasilja i koji donose odluke o poveravanju dece kako bi se izbegle greške u proceni rizika i sprečili ishodi sa tragičnim posledicama. Ministarstvo za rad, zapošljavanje, boračka i socijalna pitanja treba da izvrši nadzor svih centara za socijalni rad i utvrdi obavezujuća uputstva o postupanju socijalnih radnika i ostalih lica zaposlenih u centrima za socijalni rad, navodi se u saopštenju.\nJedna od mera koju treba pod hitno uvesti je i elektronska evidencija, predviđena novim Zakonom o sprečavanju nasilja u porodici, jer samo uvidom u elektronski registar možemo dobiti informacije u kom statusu je svaki pojedinačan slučaj iz delokruga tužilaštva, policije ili centra za socijalni rad. Na taj način efikasnije se može sprečiti da sistem zakaže, poručuju iz KTRR i AŽC. Nužno je obezbediti efikasnu istragu slučajeva nasilja nad ženama i u porodici, kao i krivično gonjenje i kažnjavanje učinilaca takvih dela sankcijama koje su srazmerne težini učinjenog dela.\nIz Koordinacionog tela i Autonomnog ženskog centra saopštavaju i da uvođenje nacionalne SOS linije mora da bude jedan od prioriteta u najskorijem periodu, jer na taj način stručna lica pružaju žrtvama nasilja odgovarajuće informacije i psihosocijalnu podršku, ali i mogućnost da zajedno osmisle bezbednosni plan za ženu i njenu decu. Kao uslugu socijalne zaštite, očekujemo da Ministarstvo za rad, zapošljavanje, boračka i socijalna pitanja što pre pokrene proces uvođenja nacionalne SOS linije, u čemu ćemo im pružiti punu podršku, rečeno je nakon sastanka.\nIzrada Nacionalne strategija za borbu protiv nasilja nad ženama predstavlja obavezu države prema Konvenciji Saveta Evrope o sprečavanju i borbi protiv nasilja nad ženama i nasilja u porodici (Istanbulska konvencija) i kao takva treba da jasno definiše opšte usluge podrške i zaštite svim ženama na celoj teritoriji Srbije, kao i dostupnost specijalizovanih usluga zaštite. Donošenjem Strategije za borbu protiv nasilja nad ženama omogućiće se i sistematski rad na prevenciji nasilja, kao i napredak u medijskom izveštavanju o rodno zasnovanom nasilju na dugoročnom planu.\nPreporuka Koordinacionog tela za rodnu ravnopravnost i Autonomnog ženskog centra resornim institucijama je i da se temeljno radi na usaglašavanju propisa sa evropskim standardima kada su u pitanju prava žrtve krivičnog dela. Iz ovih institucija naglašavaju da je potrebno definisati minimalne standarde za žrtve, što podrazumeva i definisanje mera susreta sa počiniocem krivičnog dela, viđanja dece i dr.\nNa sastanku je dogovoreno i da se Koordinaciono telo za rodnu ravnopravnost i Autonomni ženski centar redovno sastaju na mesečnom nivou, u cilju kontinuiranog praćenja sprovođenja mera za suzbijanje rodno zasnovanog nasilja.\nJača koordinacija resornih institucija, ali i intenzivna saradnja sa organizacijama civilnog društva, stručnom javnošću i medijima, preduslovi su efikasnije borbe protiv nasilja nad ženama, navodi se u saopštenju Koordinacionog tela za rodnu ravnopravnost i Autonomnog ženskog centra.\nDemanti na tekst „Pravne zablude“\nSaopštenje za javnost povodom presude Apelacionog suda u Beogradu kojom se krše prava deteta\nKomentari AŽC na Akcioni plan za sprovođenje Strategije za rodnu ravnopravnost za period 2019-2020. godine


Vučić: Srbija se nada pozitivnom izveštaju, ostalo mnogo posla po pitanju vladavine prava – NovostiDana.rs\nPredsednik Srbije Aleksandar Vučić izjavio je danas, posle sastanka sa izvestiocem Evropskog parlamenta za Srbiju Dejvidom Mekalisterom, da očekuje da izveštaj o napretku bude pozitivan, da je Srbija zadovoljna ekonomskim reformama i da je ostalo da mnogo uradi po pitanju vladavine prava.\nVučić je rekao da se nada da će početkom novembra početi skupštinska procedura koja se odnosi na izmene Ustava Srbije u vezi sa pravosudnim delom, jer je to veoma važno za poglavlja o vladavini prava u evropskim integracijama 23 i 24.\n„Upoznao sam Dejvida Mekalistera sa svim što se zbiva sa Kosovom i Metohijom. Nisam imao mnogo dobrih vesti. Dobro je da imamo mir, neku vrstu stabilnosti, a do kad i kako će to da traje, niti ja znam, niti bilo ko drugi zna. Mi ćemo čuvati mir, truditi se da održimo stabilnost, ali za tango je potrebno dvoje“, rekao je Vučić.\nOn je dodao da „nema pojma“ šta medjunarodni faktor hoće od Srbije, kao i da ne zna šta očekuje od Srbije.\n„Spremni smo da razgovore nastavimo. Dijalog moramo da pretpostavimo svakoj vrsti drugačijeg rešavanja problema“, rekao je Vučić i dodao da zna da Srbija nešto mora da uradi po pitanju Kosova, ali da ne zna šta, kao i da mu se čini da ni Evropa ne zna baš šta treba učiniti.\n„Ne očekujem da to ispune, da će je ikada ispuniti, da će ih iko pitati, ni mi ih više nećemo pitati“, rekao je Vučić.\nOn je dodao da ne može da odgovara onima koji tvrde da Srbija razgraničenjem sa Albancima otvara „pandorinu kutiju“, a ne misle da su je oni otvorili kada su priznali nezavisnost Kosova i pomogli odvajanje Crne Gore od Jugoslavije.\nGovoreći o regionu, Vučić je rekao da Srbija pokušava da ima najbolje odnose sa svima, bez obzira na poruke okoline prema Srbiji, a da će „frustracije i komplekse“ nekih zemalja u regionu ostaviti za večeru sa Mekalisterom.\n„Možda je dobro da ništa ni ne govorim. Mislim da su oni siti svih naših priča, kao što sam i ja sit“, rekao je Vučić.\nMekalister: Normalizacija odnosa Beograda i Prištine važna za ceo region\nIzvestilac Evropskog parlamenta za Srbiju Dejvid Mekalister izjavio je danas da je normalizacija odnosa Beograda i Prištine veoma važna stvar, ne samo za Srbiju i Kosovo, već i za region.\n„Predsednici (Srbije Aleksandar) Vučić i (Kosova Hašim) Tači su pokazali privrženost tome da normalizaciju podignu na viši nivo, a ta normalizacija bi bila velika stvar ne samo za dve države nego i za region“, rekao je Mekalister na konferenciji za novinare posle sastanka sa predsednikom Srbije Aleksandrom Vučićem.\nOn je rekao da o temama daljih pregovora zajednički odlučuju obe strane, i da on ne može da predvidi ni tok ni datum i da samo može da ohrabri Beograd i Prištinu da nastave.\nEvropski izvestilac je rekao da je uslov za dogovor da bude uzajaman i da uzima u obzir medjunarodno pravo.\nSkot: Pravda za braću Bitići prioritet u odnosima SAD i Srbije


Škoda Octavia A 5 Ambiente 1.4 TSI 122 KS\nNokian 275/65 R18 Rotiiva A/T\nNaslovna > Vijesti > Otkazan Salon automobila u Detroitu\nOtkazan Salon automobila u Detroitu\nSajam automobila u Detroitu 2021. godine je otkazan, a kako je potvrđeno zamijeniće ga višednevni događaj nazvan Motor Bella...\nJedan od najstarijih sajmova automobila koji je svake godine održan u januaru u Detroitu, čini se odlazi u zaborav, bar neko vrijeme. Razlog tome jesu neka modernija vremena, ali svakako i ograničenja koje je izazvao korona virus. Događaj ne samo da je dobio novu lokaciju u gradu Pontiac u Michiganu, nego je i datum pomjeren za period od 21. do 26. septembra, a javnost će moći posjetiti ovaj događaj od 23. do 26. septembra. Prelazak na novu lokaciju poznatu kao M1 Concourse omogući će da se događaj odvija u potpunosti na otvorenom što će biti korisno za ublažavanje problema sa korona virusom. Pored toga, staza od 1,5 kilometara biće dostupna za demonstraciju tehnologije i novih automobila.\nOrganizatori opisuju Motor Bella događaj kao uzbudljiviju alternativu tradicionalnom salonu pružanjem atmosfere sličnije festivalu. To je šansa da ljudi vide izložena vozila na stazi, što bi ovaj događaj učinilo sasvim drugačijim od uobičajenih statičnih ekrana. ,,Pandemija je prouzrokovala promjene u našem društvu i svijetu na načine koji ranije nismo mogli ni zamisliti i svi bismo trebali tražiti nove i vrlo kreativne načine poslovanja“, rekao je izvršni direktor NAIAS (North American International Auto Show) organizacije Rod Alberts. Sajam u Detroitu nije se održao od januara 2019. godine, te ćemo ga ovog puta vidjeti na novoj lokaciji, novim terminima i potpuno drugačijoj organizaciji.


Okreću li se Bugarska i Moldavija Rusiji - 14.11.2016, Sputnik Srbija\nNa predsedničkim izborima u Moldaviji i Bugarskoj pobedili su kandidati koji se zalažu za zbližavanje sa Rusijom. Na čelo Moldavije dolazi lider socijalista... 14.11.2016, Sputnik Srbija\n14:02 14.11.2016 (Osveženo: 14:15 14.11.2016)\nNa predsedničkim izborima u Moldaviji i Bugarskoj pobedili su kandidati koji se zalažu za zbližavanje sa Rusijom. Na čelo Moldavije dolazi lider socijalista Igor Dodon, a novi predsednik Bugarske je general avijacije u rezervi Rumen Radev.\nDodon je u drugom krugu izbora potukao proevropsku rivalku Maju Sandu sa više od 52 odsto osvojenih glasova, dok je Radev u drugom krugu pobedio kandidatkinju vladajuće stranke Cacku Cačevu sa više od 59 odsto glasova.\nDodon je obećao tešnje veze sa Rusijom i strateško partnerstvo. On se zalaže za ideju o rešavanju problema Pridnjestrovlja federalizacijom Moldavije i za ostanak ruskih mirotvoraca u toj nepriznatoj moldavskoj republici, sve dok se situacija u tom regionu politički ne reguliše.\n14 Novembar 2016, 11:24\nOn je takođe više puta izjavljivao i da je Krim deo ruske teritorije, zbog čega je bio na udaru kritika kijevskih vlasti.\nOsim toga, Dodon, nekadašnji ministar privrede u vladi komunista, namerava i da vrati moldavsku robu na rusko tržište i normalizuje saradnju sa Moskvom u oblasti energetike.\nOn je obećao i poništavanje ekonomskog paketa iz sporazuma o pridruživanju EU.\nMeđutim, ruski analitičari ne očekuju „radikalni zaokret“ Moldavije ka Rusiji.\n„Dodon je uslovno rečeno proruski kandidat, sa akcentom na ’uslovno‘. Istina je da je kritikovao Sporazum o stabilizaciji i pridruživanju, da se zalagao za poboljšanje odnosa sa Moskvom i da je spreman da uradi mnogo toga, ali bilo bi izuzetno teško preusmeriti moldavsku ekonomiju ka Rusiji. Spoljnotrgovinska robna razmena sa EU čini oko 50 odsto od ukupne razmene Moldavije, dok je sa Rusijom samo 18 odsto, pa ukidanje sankcija ne bi dovelo do značajnih promena. Osim toga, u EU radi veliki broj moldavskih građana koji šalju novac kućama. Za mnoge stanovnike Moldavije to je jedini izvor prihoda i naravno da Kišinjev neće odustati od sporazuma sa EU. Verujem da će Dodon napraviti određene korake u susret Rusiji, ali ne očekujem da će doći do radikalnog preokreta“, kaže za Sputnjik Pavel Kandelj sa Instituta za evropske studije Ruske akademije nauka.\n13 Novembar 2016, 23:05\nNovoizabrani bugarski predsednik Rumen Radev, s druge strane, smatra da bi ta zemlja trebalo da ostane aktivan član Evropske unije i NATO-a, ali se takođe zalaže i za bližu saradnju sa Moskvom i ukidanje sankcija Rusiji.\nBivši komandant bugarskih vazduhoplovnih snaga, kojeg mediji nazivaju i „prijateljem Moskve“, tokom nedavne debate priznao je da je Krim faktički postao ruski, a da „narod ima pravo na samoopredeljenje“.\nAnalitičari, međutim, podsećaju da predsednik u Bugarskoj uglavnom ima ceremonijalnu funkciju i nema izvršna ovlašćenja, a sve važnije političke odluke mora odobriti Parlament.\n„Za razliku od Moldavije, za Bugarsku je rotacija vladajućih stranaka uobičajena pojava, tako da to nije nikakva ’revolucija‘, već pregrupisavanje u vladajućim strukturama. Osim toga, ključnu ulogu u bugarskom političkom sistemu ne igra predsednik, već premijer. Bugarska snosi velike gubitke zbog antiruskih sankcija, jer je Moskva uvek bila i ostaje za Sofiju važan partner kada je reč o ekonomiji i određenim regionalnim pitanjima. Premijer Bojko Borisov, koji je podneo ostavku, nije mogao da ukine sankcije iz ideoloških razloga, kao ni zbog pritiska zapadnih partnera. Ali trebalo bi imati u vidu da je Borisov mudar političar i da je svestan štete od antiruskih sankcija“, kaže za Sputnjik Aleksandar Safonov sa Instituta za slavistiku Ruske akademije nauka.\nSafanov predviđa da će se Borisov vratiti na vlast, kao što je to već jednom učinio.\n14 Novembar 2016, 08:35\n„Pretpostavljam da on računa da će se vratiti na vlast posle određenog perioda, kao što se vratio prošlog puta. Ne isključujem da će u Bugarskoj uskoro biti raspisani vanredni parlamentarni izbori i formirana tehnička vlada na čelu sa premijerom-levičarom, koja će eventualno ukinuti antiruske sankcije i, možda, preispitati spoljnu politiku uzimajući u obzir Trampovu pobedu, a nakon toga bi Borisov mogao da se ponovo vrati na vlast. U svakom slučaju, Radev je spreman za tešnje odnose sa Rusijom nego što je njegova protivkandidatkinja, ali sve će zavisiti od onog što Moskva ponudi Sofiji. “\nOvakve rezultate izbora u dve zemlje zapadni mediji vide kao „jačanje uticaja Rusije u Istočnoj Evropi“. Gubitnička strana, kako se dodaje, u tom slučaju biće EU.\nZapadni mediji takođe komentarišu i da rezultati izbora u Moldaviji i Bugarskoj znače da će Rusija dobiti „nove saveznike“.\n„Mislim da ’Vol strit džurnal‘ preteruje kada navodi da je Rusija dobila nove saveznike. Rumen Radev se smatra proruskim, ali od njega još nismo čuli, na primer, da će Bugarska priznati Krim ili da će učiniti nešto što se može smatrati ’proruskim‘ činom. To se tiče i novog moldavskog predsednika. Oni će pokušati da normalizuju odnose sa Moskvom, ali isključivo iz pragmatičnih razloga. Recimo, Bugarska bi želela da se vrati na rusko tržište poljoprivrednih proizvoda. Ne isključujem da će novi predsednici pre svega ’prodavati‘ prorusku retoriku, ali da neće preduzimati konkretne korake. Smatram da Sofija ni na koji način neće učestvovati u integracionim procesima u okviru Evroazijske ekonomske unije ili drugih saveza u kojima Rusija igra ključnu ulogu. Isto tako, Moldavija neće odustati od sporazuma o stabilizaciji i pridruživanju sa EU. Sve u svemu, normalizacija odnosa je moguća, ali ne i ’saveznički odnosi‘“, zaključuje ruski politikolog Bogdan Bespaljko u izjavi za Sputnjik.


Edita Tahiri: Ono što Air Serbia radi nije u skladu sa onim što je dogovoreno u Briselu (na fotografiji: avion Air Serbia-e)\nUkoliko neko sa kosovskim pasošem želi da kupi avionsku kartu od Air Serbia-e (ErSrbija), to će mu biti onemogućeno. Štaviše, službenici ove avio-kompanije ljutito spuštaju slušalicu onima koji žele da reše taj problem i kupe kartu.\nI pored toga što su se Kosovo i Srbija u Briselu dogovorile o nesmetanom kretanju nosioca kosovskih dokumenata kroz Srbiju i sa beogradskog i niškog aerodroma, Air Serbia te iste dokumente i dalje ne priznaje.\nZvanična Priština je saopštila da će se po ovom pitanju obratiti Briselu.\nS takvom situacijom suočila se Zulfija iz Prištine. Vodeći se činjenicom da je Briselskim sporazumom omogućeno nesmetano kretanje, što joj je potvrdila i granična policija Srbije, Zulfija je preko interneta pokušala da kupi avionsku kartu Air Serbia-e iz Sjedinjenih Država za Tiranu, preko Beograda.\nMeđutim, kada je sistem zatražio da se izabere država koja je izdala pasoš putniku, Kosovo nije bilo na listi.\nZulfija je stupila u kontakt sa Air Serbia-om u Beogradu, pojasnila svoj problem i upitala da li postoji ikakva mogućnost da se kupi karta za putnika koji poseduje samo kosovski pasoš.\n"Nakon što su mi nekoliko puta rekli da sačekam, javila se jedna gospođa i upitala me šta je to kosovski pasoš? Rekla sam to je pasoš koji izdaje Kosovo. Ona mi je na to rekla da moram da koristim validna dokumenta kao što su, na primer, srpska i albanska, i onda je samo spustila slušalicu. Bila sam neprijatno iznenađena i odgovorom koji sam dobila i tonom na koji je sa mnom razgovarano. Ja kartu ne tražim da mi poklone, ja je plaćam. Posebno sam bila iznenađena nakon ljubaznog razgovora za graničnom policijom", kaže Zulfija za RSE.\nNakon razgovora sa Zulfijom, i RSE je pozvao Air Serbia-u. Na naše pitanje kakve su šanse da se kupi avio-karta ukoliko putnik poseduje kosovska dokumenta, drugi službenik je RSE kazao da "Air Serbia kosovski pasoš ne smatra validnim".\n"Stvarno ne znam kako da kupite kartu. Ne postoji opcija da se kupi ta karta", dodao je on.\nMinistarka za dijalog u Vladi Kosova Edita Tahiri saopštila je da će se ovo pitanje pokrenuti u Briselu čim se bude nastavio dijalog Kosova i Srbije.\n"U međuvremenu, već sam zatražila od koordinatora Sporazuma o slobodi kretanja da informiše Brisel o ovom pitanju", kazala je Tahiri.\nMinistarka Tahiri ističe da je Sporazumom o slobodnom kretanju građanima Kosova omogućeno da sa državnim dokumentima koriste tranzitne tačke u Srbiji prilikom putovanja, uključujući i beogradski aerodrom.\n"Činjenica da Air Serbia odbija da prihvati tu činjenicu, govori o kršenju Briselskog sporazuma od strane Srbije, jer Srbija, kao strana u ovim razgovorima, ili je trebala da obavesti Air Serbia-ju, ili ovo može biti i da sama kompanija odbija da tako nešto uradi. Ipak, mislim da je ovo odgovornost srpske strane koja je u ovom slučaju prekršila Sporazum", ocenjuje Tahiri.\nEdita Tahiri: Srpska strana je u ovom slučaju prekršila Sporazum\nAir Serbia još uvek nije zvanično odgovorila RSE na upit da li je kompanija obaveštena o ovom sporazumu.\nPodsetimo, na osnovu dogovora u Briselu u septembru 2014. godine, srpska strana je odlučila da omogući kretanje nosiocima kosovskih dokumenata i sa beogradskog aerodroma Nikola Tesla, kao i sa niškog.\nPored toga, državljani Kosova sa državnim dokumentima prilikom putovanja mogu da koriste šest tranzitnih tačka između Srbije i trećih država, kao što su Mađarska, Hrvatska, Makedonija i Bugarska.\nPrilikom letenja, državljani Kosova od 22. septembra 2014. godine mogu da koriste beogradski, a od 15. novembra 2014. godine, i niški aerodrom.\nAir Serbia je naslednik JAT Airways-a nakon potpisanog ugovora o strateškom partnerstvu sa Etihad Airways-om iz 2013. godine, avio-kompanijom iz Ujedinjenih Arapskih Emirata. Etihad je vlasnik 49 odsto kompanije, dok je ostatak u vlasništvu Srbije.\nDijalog Kosova i Srbije trenutno je suspendovan rezolucijom Skupštine Kosova do oslobođenja Ramuša Haradinaja iz Francuske, uhapšenog na osnovu srpske poternice.


BRNABIĆ: Uvođenje kovid pasoša je diskriminacija ljudi - Naša Borba\nBRNABIĆ: Uvođenje kovid pasoša je diskriminacija ljudi\n– Stiže nam 5. marta još 500.000 vakcina Sinofarm iz Kine. Mi sa vakcinama nemamo problem – kazala jepremijerka posle obilaska pogona za prikupljanje i plasman meda „Naš med“ u Rači.\nUpitana za najavu uvođenja „kovid“ pasoša u Evropskoj uniji, Brnabićeva je ocenila da je to „suprotno svakoj evropskoj vrednosti“, prvenstveno slobodi kretanja i pravu na izbor. Kazala je da bi uvođenje takvih dokumenata vodilo diskriminaciji ljudi koji iz zdravstvenih ili nekih drugih razloga ne mogu da se vakcinišu protiv koronavirusa.\n– Ja sam 100 odsto za vakcinaciju ali ljudi imaju pravo izbora. Nisam očekivala takvu odluku EU i nadam se da nije konačna ali ako bude, mi smo spremni za tako nešto, imamo informacioni sistem – navela je predsednica Vlade Srbije.\nGovoreći o epidemiološkoj situaciji u zemlji, ocenila je da je stanje u kovid bolnicama teško, ali i dodala da je potrebno da svaki građanin učini „još jedan individualni napor“ u cilju zaustavljanja epidemije.\n– Potrebno je da damo šansu vakcinama da stvore antitela a ako raste broj zaraženih, ne možete da vakcinišete te ljude ili da im date drugu dozu. Zato je važno da poslednji put budemo disciplinovani i zadamo završni udarac koroni – rekla je premijerka.\nPrethodni tekstANA BANKO: Evo kada će biti kraj epidemije\nSledeći tekstVUČIĆEVE OPASNE IGRE: Posejao seme mržnju svuda, pa i među decom


Potpisan memorandum o saradnji četiri pogranične opštine - Glas Srpske\nSrna 01.03.2021 15:38\nVIŠEGRAD - Predstavnici opština Višegrad, Rudo, Čajetina i Priboj potpisali su danas u Višegradu Memorandum o saradnji, čiji se bitan dio odnosi na povezivanje Načelnik opštine Višegrad Mladen Đurević je, nakon potpisivanja Memoranduma, novinarima rekao da je otvoreno mnogo tema i načina kako ove opštine mogu da sarađuju u narednom periodu, a da će povezivanje djece biti jedan od prvih zajedničkih projekata.\nĐurević je izrazio zadovoljstvo potpisanim Memorandumom, te predstavnicima opštine Rudo posebno zahvalio za iskazano interesovanje za saradnju.\nPredsjednik opštine Čajetina Milan Stamatović rekao je da je potpisivanje Memoranduma izuzetno značajno jer omogućava saradnju na polju zaštite životne sredine, u turizmu, ekonomiji, razmjeni kulturnih i sportskih sadržaja, a sve to kroz institucije.\nPrema Stamatovićevim riječima, ovaj memorandum je doprinos nacionalnim projektima i značajan je za Srbiju i Republiku Srpsku, prije svega, zbog izgradnje auto-puta čiji jedan krak ide od Požege do Višegrada.\nPredsjednik opštine Priboj Lazar Rvović rekao je da je ovo podsticaj da se realizuju zajednički projekti i koriste sredstva iz prekogranične saradnje, ali i iz dijela koji finansira Srbija.\n“Naši problemi i interesi su slični, pre svega, u oblasti turizma i saobraćaja, a to su projekti koje realizuje Srbija i mi moramo da stvorimo uslove da ti projekti zažive”, istakao je Rvović.\nPrema njegovim riječima, osim auto-puta, značajni projekti su Aerodrom “Ponikve” i rekonstrukcija pruge Beograd-Bar, ali i međusobno komunikaciono povezivanje ove četiri opštine.\nNačelnik opštine Rudo Dragoljub Bogdanović izrazio je nadu da će ovaj memorandum biti u interesu svih građana.\n“Mi smo naslonjeni jedni na druge i sarađivati moramo”, smatra Bogdanović .


Višković: Dobrovoljni penzijski fondovi mogu biti investicioni\nPremijer Republike Srpske Radovan Višković pozvao je poslodavce iz privatnog sektora da iskoriste Prijedlog zakona o izmjenama i dopuni Zakona o porezu na dohodak i uplaćuju sredstva za svoje radnike u Evropski dobrovoljni penzijski fond, te da ga time jačaju jer može biti važan izvor investicija i razvoja.\n"Uplaćivanjem novca za svoje radnike u Evropski dobrovoljni penzijski fond, oni mogu da zaposlenima povećaju prihode i time smanje njihov odlazak sa ovih prostora", rekao je Višković tokom skupštinske rasprave o Prijedlogu zakona o izmjenama i dopuni Zakona o porezu na dohodak, čiji je cilj da se podstakne razvoj tržišta dobrovoljnog penzijskog osiguranja kao posebnog oblika dugoročne namjenske štednje.\nVišković je dodao da je cilj jačanja ovog dobrovoljnog penzijskog fonda da se pomogne i privredi putem investicija koje bi mogao realizovati pomenuti fond.\n"Takvi fondovi danas su veći investitori nego banke. Cilj je da se novac tog fonda kroz investicije multiplikuje i da od tog svi imaju korist. Ponavljam, želimo da ovim zakonskim rješenjem ojačamo povjerenje privatnog sektora u taj fond", rekao je Višković.\nOn je naveo da iza pomenutog fonda stoji Penzijski rezervni fond Republike Srpske koji je opravdao svoje postojanje, kao i ozbiljne evropske institucije poput Evropske banke za obnovu i razvoj i nekih slovenačkih korporacija.\n"Ovo je jedini dobrovoljni fond, ali želimo da na ovaj način, odnosno uplatama u fond za radnike u javnom sektoru, ostalima damo primjer", ponovio je Višković.\nOn je naveo da, nažalost, nisu svi poslodavci pretočili ranije olakšice Vlade u povećanje plata radnicima, te dodao da će inspekcije raditi na suzbijanju takvih pojava.\nVišković je najavio da će na sutrašnjoj sjednici Vlade biti formirana radna grupa koja će do kraja januara naredne godine napraviti novu giljotinu propisa u Srpskoj.\n"Želimo da time olakšamo realnom sektoru neke procedure i stvari. Mi smo prije tri godine išli na jednošaltersku registraciju od tri dana, koja funkcioniše, a Federacija BiH to još nije uradila", rekao je Višković.\nOn je dodao da su i današnji porezi i doprinosi u Srpskoj manji nego u FBiH, kao i da nije posao Vlade da se bavi rješavanjem problema kriminala, već da je to stvar nadležnih institucija.\nPoslanik PDP-a Jelena Trivić ocijenila je da je dobro da Vlada podstiče razvoj dobrovoljnih penzijskih fondova kao vid štednje za starost, ali je postavila pitanje da li će na ovaj način biti diksriminisani ljudi u realnom sektoru.\n"Ko će njima uplaćivati sredstva u dobrovoljni penzioni fond kao što radi Vlada za radnike u javnom sektoru", upitala je Trivićeva.\nVlada je ove godine donijela odluku o organizovanju penzijskog plana Vlade Republike Srpske, te zaključila ugovor o pristupanju Evropskom dobrovoljnom penzijskom fondu sa Društvom za upravljanje Evropskim dobrovoljnim penzijskim fondom Banjaluka, na osnovu čega će iz sopstvenih sredstava svakog mjeseca uplaćivati 20 KM za sve radnike u javnom sektoru, što ukupno iznosi oko devet miliona KM.\nRadovan Višković Narodna skupština RS\nRusi prave snajper dometa sedam kilometara\nKatarina Grujić završila karijeru\nFrancuska: Oboljenje pod kontrolom, uprkos rastu broja umrlih i zaraženih\n316 glasova 47%\n358 glasova 53%\nStanivuković vrijeđa penzionere: Mićo Mićić je jednom nogom u grobu


Polanski se vratio u Švajcarsku po nagradu Prolog\nSkoro da je tačno dve godine prošlo od hapšenja Polanskog ali će se veliki reditelj vratiti 28.09. po svoju nagradu za životno delo koje je trebalo da dobije 2009-e godine u Cirihu.\nPolanski, 78, i dalje je tražen čovek zbog događaja iz 1977 o kojima ne vredi pisati jer nismo bili tamo da znamo šta se tačno desilo. Švajcarske vlasti odbile su da ga 2010-te isporuče .\nNa Festivalu su rekli sledeće: "Posebno smo ponosni da primimo Romana Polanskog ove godine i uručimo mu nagradu. Oduvek smo bili veliki obožavateljni njegovog rada i presretni smo što ćemo moći da mu uskoro i lično to saopštimo.”\nPolanski je predstavio svoj poslednji film “Carnage” i naišao na dobre kritike, jer Polanski je pre svega autor jedinstvenog pečata u filmskoj kinematografiji.


Vreme 1415 Arhiva - Nedeljnik Vreme\nBroj: Vreme 1415\nIluzija je da kupovina informacija od policije predstavlja istraživačko novinarstvo.Pitanje svih pitanja je kako to informacije iz policije cure tim intenzitetom\nZa razliku od SNS, koji tvrdi da su demokrate opustošile Srbiju, Šutanovac pokušava da dokaže da su demokrate pokrale i sopstvenu partiju. Predsednik DS je dovoljno politički iskusan i sigurno zna da takve klevete, pogotovo u izbornoj kampanji, ne mogu doneti dobro našoj stranci. Naprotiv, mogu samo deo tradicionalnih birača oterati u apstinenciju ili u podršku nekoj drugoj listi. Zna i to da takvo blaćenje oduzima glasove dvema potencijalno najvećim opozicionim listama na beogradskim izborima – Đilasovoj i Šapićevoj\nOnaj ko nije bio na slavi Sveti Ćirilo i Metodije u Busijama u maju, ne može da shvati količinu emocija i žala za rodnim krajem koji ti ljudi nose u sebi. I među takve Vučić sa SNS ekipom, sa sve neizostavnim autobusima pristalica iz drugih delova Beograda, dolazi u nedelju, pred put u Zagreb, da objasni kako će se boriti za njihove interese\nAleksandra Davidov Temerinski,\nKod nas su otkrivena tri rondela, kružnih formi iz kasnog neolita. Šta o njima kažu nauka i dosadašnja istraživanja\nIzdavačka kuća "Dereta" za kraj aprila priprema kapitalno izdanje, Sabrane priče Vladimira Nabokova u dva toma na više od hiljadu stranica. Biće to dosad najsveobuhvatnija zbirka Nabokovljevih priča, njih 68, od kojih polovina nikada nije prevedena na srpski jezik. Redakciju većine priča uradio je sam Nabokov uz pomoć sina Dmitrija, i ta verzija se smatra konačnom\nKnjiga Dragoslave Barzut, iako svakako samosvojna, može se kontekstualno čitati i kao deo nekovrsne "Red box poetike" u nastajanju\nNemačka – Formiranje vlade\nNakon što su demohrišćani i socijaldemokrate posle višemesečnih pregovora sklopili koalicioni sporazum i podelili resore, u obe stranke izbila je pobuna. Martin Šulc se već povukao sa mesta predsedavajućeg Socijaldemokratske partije Nemačke, dok se Angela Merkel još uvek drži u sedlu. Ako bi, međutim, članstvo SPD-a na predstojećem referendumu odbacilo koaliciju, to bi izazvalo politički cunami\n22. 4. 1941.


Za godinu dana rasvetljena sudbina jedne nestale osobe\nNa području bivše Jugoslavije i danas se kao nestalo vodi 10.837 ljudi, dinamika rasvetljavanja njihovih sudbina je nezadovoljavajuća, a najviše zabrinjava to što je i dalje u mrtvačnicama 5.000 neidentifikovanih posmrtnih ostataka i delova tela, izjavio je danas šef Komisije Vlade Srbije za nestale Veljko Odalović.\nOd prošle godine do danas u Hrvatskoj i BiH identifikovano je malo posmrtnih ostataka, dok je na Kosovu rešena sudbina samo jedne nestale osobe, naveo je Odalović na konferenciji za novinare povodom 30. avgusta, Međunarodnog dana nestalih osoba. Odalović je izrazio žaljenje što Mostarska deklaracija koju su potpisali lideri zemalja regiona 28. avgusta 2014. godine, nije donela rezultate u rasvetljavanju sudbine nestalih.\nKao nadu u ovom procesu, Odalović vidi osnivanje suda za ratne zločine OVK u Prištini, kao i podizanje optužnice protiv Nasera Orića. Posebno brine što nema pomaka u statusu tela u mrtvačnicama u Zagrebu, Banjaluci, Zenici, Sarajevu i Prištini, gde se nalazi oko 5.000 posmrtnih ostataka i delova tela, rekao je Odalović.\nOdalović je naveo da je delom za to kriva međunarodna zajednica i da je očigledno da su mnogi u regionu zaokupljeni drugim stvarima – „verifikacijom kvazidržave“, proslavom određenih datuma.\nDirektor Informaciono-dokumentacionog centra „Veritas“ Slavko Štrbac rekao je da je na srpskoj strani na teritoriji Hrvatske i Republike Srpske bilo 7.210 poginulih i nestalih, među njima 6.165 muškaraca i 1.045 žena. Od toga je mlađih od 18 godina bio 67.\nPo podacima „Veritasa“, nastalih je 1.874, od kojih je 510 žena.


VTO O TROŠKU GRADA BEOGRADA - 8 ŽENA U DRUGOM STANJU - Šansa za roditeljstvo\n6 SAVETA KAKO DA SE EMOCIONALNO PRIPREMITE ZA...\nVTO O TROŠKU GRADA BEOGRADA – 8 ŽENA U DRUGOM STANJU\nPostupak četvrtog pokušaja vantelesne oplodnje o trošku Grada Beograda prošlo je 70 parova od čega je, za sada, kod osam žena potvrđena trudnoća, među kojima je i jedna blizanačka, izjavio je gradonačelnik Beograda prof. dr Zoran Radojičić.\nOn je za Tanjug naveo da će preostalih 30 parova ući u proceduru kada to bude moguće zbog situacije sa virusom korona. Podsetio je da je Grad Beograd u početku opredelio sredstva za 100 parova, ali i najavio da će još parova dobiti šansu za četvrti pokušaj vantelesne oplodnje.\n– S obzirom na to da smo imali uštede, još 25 parova, tačnije svi koji su na listi, a zadovoljavaju uslove, imaće šansu za još jedan pokušaj vantelesne oplodnje – dodao je Radojičić.\nNaveo je da je svestan koliko je borba parova koji iza sebe imaju tri neuspela pokušaja vantelesne oplodnje teška i emotivna.\n– Osim ljubavi i posvećenosti, vrlo je važan i doprinos društva i nadležnih institucija. Zbog toga sam inicirao finansiranje četvrtog pokušava VTO, čime Grad Beograd direktno podržava parove i njihovu borbu. U skladu sa populacionom politikom Vlade Srbije, dajemo doprinos tome da nas u budućnosti bude više – rekao je Radojičić.\nPosebno zadovoljstvo, dodao je, očekuje pred kraj ove godine kada ćemo kao rezultat ovog projekta imati novorođene Beograđane, kao i parove koji su se nakon godina pokušavanja konačno ostvarili kao roditelji.\nPredlog odluke o finansiranju troškova četvrtog pokušaja biomedicinski potpomognutog oplođenja odbornici Skupštine Grada Beograda usvojili su 25. jula 2019. godine.\nDa pogledate spisak lokalnih samouprava koje finansiraju postupke kliknite OVDE.\nZa ostala pitanja u svakom trenutku možete kontaktirati Centar za vantelesnu oplodnju na besplatan nacionalni broj za vantelesnu oplodnju 0800 333 030.\nVTO O TROŠKU GRADA BEOGRADA – 8 ŽENA U DRUGOM STANJU was last modified: May 4th, 2020 by Sandra\n4: DEDA MRAZE, NEKA NAS DVOJE BUDE...\n3: DEDA MRAZE, VERUJEM U SVU MAGIJU…


DS: Sporazum iz Vašingtona umesto rešenja nosi niz novih problema - Politika - Dnevni list Danas\nPočetna » Politika » DS: Sporazum iz Vašingtona umesto rešenja nosi niz novih problema\nDemokratska stranka (DS) ocenila je danas da sporazum o normalizaciji ekonomskih odnosa Beograda i Prištine „neće doprineti rešavanju pitanja Kosova i Metohije, ali će verovatno otvoriti niz novih problema, sa kojim se Srbija do sad nije suočavala u nastojanju da na prihvatljiv način reši kosovski spor“.\n2Piše: Beta 05. septembra 2020. 20.43\n„Reč je o neobičnom dokumentu kakav verovatno nije viđen u istoriji diplomatije, jer se u njemu nalazi niz logički nepovezanih stavki, među kojim su i premeštanje ambasade u Izraelu u Jerusalim i još neke koje uopšte nisu povezane sa suštinom spora“, saopštila je DS.\nKako je navela, „bez bojazni da se pretera u oceni, može se reći da je novi sporazum koji je potpisan u Vašingtonu, na žalost, još jedno svedočanstvo o upotrebi diplomatije za unutarpolitičku stranačku kampanju umesto za ostvarivanje državnih spoljnopolitičkih ciljeva“.\nTakođe je navedeno da su „potpisani dokumenti nazvani sporazum o normalizaciji ekonomskih odnosa, ali se u usaglašenom tekstu uglavnom ponovo navode stavke iz čitavog niza sporazuma koji su još ranije potpisani (o infrastukturi), čime se zamagljuje istina da novih elemenata koji se tiču ekonomije ima vrlo malo“.\n„Jedini novi elementi u normalizaciji ekonomskih odnosa su oni kojim se studija izvodljivosti o deljenju jezera Gazivode, kao pouzdanog izvora vode i energije, prepušta Ministarstvu energetike SAD. Navodi se takođe da će strane sarađivati u vezi izgradnje zajedničkog prelaza u Merdaru i da će Priština pristupiti ‘mini-šengenu’, sistemu koji je još na nivou ideje i koji nije zaživeo u stvarnosti“, navedeno je u saopštenju.\nKako je DS istakla, „činjenica da je za ovakve skromne rezultate sporazuma, za koji nema garancije da će zaživeti, bilo potrebno angažovanje SAD, predstavlja samo još jedan dokaz da strane nisu sposobne da se dogovore o životnim pitanjima bez posrednika sa autoritetom“.\n„SAD se sa svoje strane nisu ni na šta obavezale, a finansijske institucije koje predstavljaju podršku još ranije propisanim projektima su pre svega kreditne institucije, što ne znači da će finansirati te projekte pre realne studije izvodljivosti“, naglasila je DS.\nOva stranka „ponovo ističe da su pregovori i sporazumi nesumnjivo najbolji put rešavanja političkih sporova, a da je normalizacija odnosa Beograda i Prištine u interesu svih zainteresovanih strana“.\nSporazum u Vašingtonu, međutim, „koncipiran je tako da bude od koristi domaćinu, a da potpisnicima ne nanese štetu na unutrašnjem planu“.\n„Očigledno želeći da bude od koristi američkom predsedniku Trampu u njegovoj novoj izbornoj kampanji, Vučić je pristao da se u tekstu sporazuma nađu i stvari koje mogu biti štetne po Srbiju na međunarodnom planu, a pre svega u odnosima sa Evropskom unijom“, ukazala je DS.\nKako je još navela, „umesto normalizacije odnosa u regionu i učvršćivanja položaja Srbije u svetu, Aleksandar Vučić već osam godina koristi ‘kosovsko pitanje’ isključivo za održavanje međunarodne podrške njegovoj ličnoj vlasti“.\n„Sama činjenica da u delegaciji nije bilo iskusnih diplomata, nego isključivo sledbenika predsednika Vučića, ukazuje na to da je prioritet ove posete bio da se ona na odgovarajući način prikaže javnosti Srbije, a ne da se zaštite interesi države Srbije“, zaključila je DS.\nDemokrtaska stranka, Kosovo, politika, Pregovori, Srbija\n06. septembra 2020. u 07.47\n06. septembra 2020. u 15.52\nDemokratska stranka, vi ćete da pričate o tome da li nešto valja ili ne valja. Vi nikad, ali nikad više neće da budete na vlasti u Srbiji, vi koji politiku koristite za lopovluk u vidu zanata- za vas je kraj. Maneken Tadić, pa neverovatno je kako narod sa 100%-tnom preciznošću ume da nadene prikladan nadimak, pa prepoznaje se u njemu i vi ostali manekeni DS-a.


Kampovi važni za ekološku svest | TV KANAL 9 NOVI SAD\nNaslovna EMISIJE Kampovi važni za ekološku svest\nVIDEO K9: Otvaranjem pregovaračkih pogravlja sa Evropskom unijom, zaštita životne sredine postala je jedna od glavnih tema poslednjih godina. Boravak u prirodi i njeno upoznavanje šire svest građana o značaju životne sredine i njenom očuvanju, smatraju u Pokretu gorana Vojvodine.\nPokret gorana Vojvodine jedna je od naših nastarijih organizacija koje se bave životnom sredinom i edukacijom građana svih starosnih dobi, o tome kako pojedinac može da dobrinese očuvanju svog okruženja.\nOvaj pokret poznat je i po manifestacijama koje organizuju kao i kampovima za decu i odrasle. Zbog aktuelne epidemiološke situacije svoje aktivnosti su nastavili ali uz primenu svih preporučenih preventivnih mera.\nO svim aktivnostima ovog pokreta možete da se informišete odlaskom u njihovu kancelariju na Spensu ili putem sajta www.pgv.org.rs\nPrethodni tekstUskoro 4 nove javne garaže\nSledeći tekstAMSS: Oprez zbog mokrih kolovoza


Andrija Dinulovic – SCEN\nBrowse: Home / Andrija Dinulovic\nAndrija Dinulović (1993, Beograd) je producent. Pre svega, bavi se koncipiranjem, tehničkom razradom i realizacijom prostora i prostornih postavki u scenskoj i vizuelnoj umetnosti. Diplomirao je menadžment i produkciju pozorišta, radija i kulture na Fakultetu dramskih umetnosti Univerziteta u Beogradu i završio master studije Scenske arhitekture i dizajna na Fakultetu tehničkih nauka Univerziteta u Novom Sadu.\nRadio je kao menadžer produkcije galerije Kolektiv i kao producent programa internet radija radioAparat u Beogradu. Bio je učesnik dva izdanja Praškog kvadrijenala scenskog dizajna i scenskog prostora, prvo kao vođa tima izvršne produkcije 2015. godine, kada je nastup Republike Srbije nagrađen Zlatnom medaljom za uspostavljanje dijaloga, a zatim 2019. godine, kada je bio direktor produkcije nastupa Republike Srbije. U dosadašnjem profesionalnom radu, učestvovao je u realizaciji preko 40 umetničkih i stručnih projekata, pre svega u oblasti scenskih i vizuelnih umetnosti na prostoru Srbije, Slovenije, Češke, Francuske, Italije, Švedske i Švajcarske, od kojih su u toku nastup Republike Srbije na Venecijanskom bijenalu arhitekture 2021. godine i festival svetlosnih instalacija iLightSingapore u Singapuru.\nBavio se košarkom i početkom 2012. godine potpisao je profesionalni ugovor sa košarkaškim klubom BKK Radnički iz Beograda koji se u tom periodu takmičio u Superligi Srbije, najvišem državnom rangu takmičenja.


Avganistan, talibani i boks: Zašto se azijski bokseri kriju u Srbiji : Južne vesti\n13:58, 8. 12. 2021.\n„U tom slučaju, preti im opasnost od prekršajnog kažnjavanja i drugih restriktivnih mera."\nImajući u vidu da dolaze iz države u kojoj su na vlasti talibani i koja se nalazi na ivici humanitarne katastrofe i građanskog rata, Štambuk kaže da „na prvi pogled ispunjavaju uslove za dobijanje međunarodne zaštite".\nHamadi, Azizi i Sulejmani - bokserski tim Avganistana\n„Naše teretane su zatvorene, ne možemo da idemo u školu."\n„Boks je postao je moj život, moja budućnost."\nIako boks još nije zvanično zabranjen u njegovoj zemlji, Hamedi kaže da ne veruje da će tako ostati.\n„Otišli smo sa aerodroma i odlučili da ostanemo i potražimo humanitarnu vizu od više država."\nPogledajte video: Izbegao iz Avganistana da bi trenirao tekvondo i stigao do Olimpijskih igara\n„Zato se nadamo da će neka zemlja konačno odgovoriti i dati nam vizu."\n„Takođe, strancu se može odobriti privremeni boravak ukoliko postoje, kako zakon to definiše, razlozi humanitarne prirode."\nKartica sa Svetskog prvenstva u boksu u Beogradu\n„To je na primer bila česta pojava na Olimpijskim igrama za vreme Hladnog rata."\nBeloruska sprinterka Kristina Timanovskaja dobila je u leto 2021. humanitarnu vizu u Poljskoj, dok je bila na Olimpijskim igrama u Japanu.\n„Ali, želim da trajno odem iz Avganistana, najviše zato što sam sportista."\n„Zato se bokseri i plaše za porodice."\n„Zato se stalno povlačimo."\n„Ljudi u Srbiji vole sport, a sport nema granice."\nMožda će vas zanimati i ovaj video: Avganistanka koju su treniranje košarke i borba za ljudska prava mogli da koštaju života


Crna Gora: COVID-19 utiče na istraživanje nafte i gasa\nDinamika istraživanja nafte i gasa u pomorskom pojasu Crne Gore zavisi od razvoja epidemiološke situacije u vezi sa koronavirusom u svetu i u zemlji, kažu u Upravi za ugljovodonike Crne Gore.\nPredstavnici Uprave su kazali u odgovoru Dnevnim novinama da mnogi podizvođači koji su deo lanca neophodnih aktivnosti u vezi sa planiranim bušenjem, nisu u mogućnosti da doputuju u Crnu Goru.\n“Iako se u ovom trenutku veliki broj aktivnosti u vezi sa istraživanjem i proizvodnjom nafte i gasa u Crnoj Gori realizuje normalno, niko ne može da garantuje da će tako i da ostane. Predstavnici velikih američkih servisnih kompanija koje bi u susret istražnom bušenju trebalo da otvore svoja predstavništva u Crnoj Gori, u ovom trenutku nemaju način da to urade”, rekli su u Upravi.\nU Upravi su naveli da je teško odgovoriti na pitanje da li će istraživanje biti obustavljeno do daljnjeg, zbog trajanja vanrednih mera usled pandemije COVID-19.\nOni su objasnili i da je sedište Enija, operatora koji bi trebalo da obavi istražno bušenje, u Lombardiji koja je epicentar koronavirusa.\n“U ovom trenutku je teško dati odgovor na to pitanje, imajući u vidu da se situacija u svetu, pa i u Crnoj Gori, menja iz dana u dan. U cilju suzbijanja pandemije virusa COVID-19 zatvorene su granice, ograničeno kretanje, redukovana poslovna aktivnost i ništa od toga ne ide u prilog nijednom biznisu u Crnoj Gori, pa ni istraživanju nafte i gasa. Prvo istražno bušenje u crnogorskom podmorju zavisi od više faktora, koji su u ovom trenutku neizvesni”, objasnili su u Upravi.\nPrvo ispitivanje realizovano je na norveškom brodu Polar Empress koji je prikupljao podatke sa ukupne površine od 1,2 hiljade kvadratnih metara, od kojih 20 odsto pripada crnogorskim vodama, a ostatak je 12 milja od državnih granica. Ispitivani su blokovi 4, 5, 9 i 10.\nU Upravi su kazali da su koncesionari Eni i Novatek ispoštovali obaveze iz radnog programa ugovora o koncesiji za istraživanje i proizvodnju ugljovodonika, te da je prikupljenim podacima obavljen procesing tokom prošle godine./ibna


Odloženi popisi stanovništva i poljoprivrede – Nadlanu.com\nOdloženi popisi stanovništva i poljoprivrede\nBEOGRAD, 31. marta 2011. (Beta) – Popis stanovništva u Srbiji biće održan od 1. do 15 oktobra 2011, a popis poljoprivrede od 1. oktobra do 15. decembra 2012, utvrdjeno je izmenama zakona o popisu stanovništva i poljoprivrede koje je Skupština Srbije usvojila u četvrtak.\nPopis stanovništva prvobitno je planiran za april 2011, ali je zbog nedostatka novca u budžetu odložen za oktobar ove godine, kako bi deo sredstava bio obezbedjen iz donacije Evropske unije.\nRezultatima popisa biće utvrdjen ukupan broj stanovnika, domaćinstava i stanova u Srbiji, kao i najbitnije karakteristike porodica, podaci o vitalnim, etničkim, ekonomskim, obrazovnim, migracionim i drugim karakteristikama stanovništva.\nPredlagači navode da će se odlaganjem popisa stanovništva za šest meseci očuvati vremenska uporedivost podataka popisa sa rezultatima popisa iz 2011. država članica Evropske unije.\nPopis poljoprivrede, prvobitno planiran za novembar ove godine, biće održan od 1. oktobra do 15. decembra 2012. Tim popisom biće prikupljeni podaci o strukturi poljoprivrednih gazdinstava, lokaciji, zemljišnom fondu kao i broju stoke, poljoprivrednoj mehanizaciji i objektima, radnoj snazi i prodaji poljoprivrednih proizvoda.


Mali: Briga me za planove, važno šta građani kažu | Mondo Portal\nSinisa Mali zaustavio Plan detaljne regulacije za blokove 70A i 44 na Novom Beogradu\n29. septembar, 21:33\nMali: Briga me za planove, važno šta građani kažu 2 Podeli Podeli na facebook Podeli na twitter Podeli na viber Pošalji na mail\n08.05.2017. / 16:00\nMali: Briga me za planove, važno šta građani kažu\nIzvor MONDO/Tanjug 08.05.2017. / 16:00\nGradonačelnik Beograda Siniša Mali kaže da se Plan detaljne regulacije za blokove 70A i 44 na Novom Beogradu neće realizovati, dok se sa nezadovoljnim stanovnicima tog dela grada ne napravi dogovor.\nPošto su pojedini mediji preneli da su juče stanovnici bloka 70A izašli ispred svojih zgrada negodujući zbog odluke Sekretarijata za urbanizam da se na zelenoj površini izgrade stambeni, saobraćajni i objekti javne namene, gradonačelnik je izašao sa rešenjem.\n"Ja sam već danas zaustavio taj plan i njegovu primenu. Meni je veoma važno da čujem ono što građani imaju da kažu i dao sam nalog gradskom urbanisti Milutinu Foliću da se već sutra vidi sa tim ljudima," rekao je Mali Tanjugu.\nSekretarijat za urbanizam predstavio je ranije na javni uvid Plan detaljne regulacije područja Bloka 70A i tim su planom predviđeni gradnja zgrade u Ulici Agostina Neta, objekta saobraćajne namene, kao i vrtića, a sve to na zelenoj površini i na prostoru na kojem je sportski teren.\n"Baš me briga i za planove i za ideje da se grade neke stambene zgrade, važno mi je ono što građani kažu. Mi ćemo u razgovoru sa njima, kao i bezbroj puta do sada, doneti najbolje rešenje", rekao je Mali.\nProdato zemljište u Bloku 63 - cena 800 miliona\nOn je podsetio da je gradska vlast na Novom Beogradu samo u protekle tri godine uredilia više od 20 zelenih površina, parkova, sportskih terena, kao i desetine zgrada, ulaza i prilaza za osobe za invaliditetom.\n"Radimo sve zajedno sa građanima i mislim da sam pokazao u protekle tri godine da slušamo njihove sugestije i komentare i nema potrebe da protestuju nego samo da dođu i kažu šta bi želeli da napravimo, a mi ćemo zajedno sa njima to napraviti", poručio je.\nKako je rekao, javni uvidi i planovi i služe za to da građani kažu šta misle, daju komentare i sugestije kako bi se našlo zajedničko rešenje.\nMali je apelovao na sugrađane da ne dozvole da budu izmanipulisani zbog "nekih ljudi" koji se bave politikom i koji tako pokušavaju da dobiju poene.\n"Svaki put u prethodne tri godine izašli smo u susret građanima, to ćemo uraditi i ovog puta", zaključio je Mali.\nnovi beograd Siniša Mali\n09.05.2017. / 10:39\nA šta ćemo sa zmijama u Bloku 64 i to na putu dece do osnovne skole? Zašto to niko ne rešava\n08.05.2017. / 19:41\nOvaj misli da se izvuče bez zatvora.\nUpravo gledate POSLEDNJI LET: Sahranjeni piloti Dejan Krsnik i Zvonko Vasiljević 0 Info video Pre 22 min Piloti major Dejan Krsnik i kapetan prve klase Zvonko Vasiljević, koji su 25. septembra poginuli prilikom pada...


Mitropolija: Nek se na Saboru viore samo crkveni barjaci\nTanjug 14. juna 2019. 16:01\nCETINJE – Mitropolija Crnogorsko-primorska SPC pozvala je sve pravoslavne vernike i sve ljude dobre volje, kojima su, kako se navodi, istina i pravda na srcu, da se sutra okupe na Trojičindanski sabor pred Sabornim hramom Hristovog Vaskrsenja u Podgorici.\n„Sabor nije mesto ni za kakve ideološke, političke ili nacionalne simbole ili parole – neka se tokom Sabora vijore samo crkveni barjaci i litije i neka se čuju samo molitve i reči uzdanja u Boga, koje će najbolje pokazati našu odlučnost da svetinje branimo i odbranimo uz pomoć Božiju u miru i bratskoj ljubavi. Crkva okuplja, a ne razjedinjuje, i to sve verne bez razlike“, navedeno je u saopstenju.\n„Iako zapanjeni svim neistinama i uvredama koje se ovih dana pišu i govore u, odavno nezapamćenoj, anticrkvenoj medijskoj kampanji, ne treba da se smućujemo“, ističe Mitropolija Crnogorsko-primorska i napominje da „Bog nije nikad bio u sili, nego je uvek i svugde Bog u pravdi“.\n„Samo to ćemo na Saboru i da tražimo – pravdu Božiju i pravdu ljudsku za našu Crkvu, za naše svetinje, za naše hramove, manastire i grobove predaka“, kaže se u saopštenju.


NASA se sprema da dodirne Sunce (video) - 31.05.2017, Sputnik Srbija\nNASA najavljuje svoju prvu misiju kojom će čovek „dodirnuti Sunce". 31.05.2017, Sputnik Srbija\nnauka, vesti, nasa, video, društvo\n14:43 31.05.2017 (Osveženo: 02:53 26.08.2021)\nNASA najavljuje svoju prvu misiju kojom će čovek „dodirnuti Sunce".\nRobotizovana letelica projekta „Solar proub plus“ trebalo bi da bude lansirana u leto 2018. godine, sa zadatkom da prikupi podatke o sunčevoj koroni, spoljnom delu sunčeve atmosfere.\nReč je o najudaljenijem delu sunčeve atmosfere, za koju čovečanstvo ni danas ne razume kako to da je ona nekoliko hiljada puta vrelija od površine Sunca, sa temperaturama od 500.000 stepeni Celzijusa i više. Odgovori na pitanja o koroni su od neprocenjive vrednosti za objašnjavanje života na Zemlji, pošto je ona važna za postojanje „Sunčevog vetra“, neprekidne struje naelektrisanih čestica koja bi mogla da utiče na život na Zemlji.\n„U orbiti Sunca, u jednom trenutku, na udaljenosti od 5,9 miliona kilometara od površine, letelica će se suočiti sa vrućinom i radijacijom bez presedana u istoriji istraživanja svemira. Letelica će istražiti spoljnu atmosferu Sunca i sprovesti važna posmatranja da bi odgovorila na višedecenijska pitanja o tome na koji način ova zvezda funkcioniše“, objavila je NASA.\nPrikupljeni podaci će povećati sposobnost predviđanja velikih svemirskih vremenskih događaja, koji utiču na život na Zemlji, kao i na satelite i astronaute u svemiru.\nLetelica „Solar proble plus“ će morati da izdrži temperaturu od 1.400 stepeni Celzijusa, pri zračenju koje je 520 puta veće od prosečne osunčanosti Zemlje, od čega bi je trebalo da je zaštiti 11,5 centimetara debeo štit od ugljičnih kompozitnih materijala. Letelica bi trebalo da bude teška 610 kilograma, sa unutrašnjom aparaturom koju će pokretati snaga od 343 vata. Letelica će biti visoka tri i dugačka 2,3 metra.\nNjen prvi najbliži susret sa Suncem bi trebalo da se dogodi 19. decembra 2024. godine. Do tog trenutka čak sedam puta će proleteti toliko blizu Venere da će svaki put koristi njeno gravitaciono polje kao svojevrsnu „praćku“ koja će letelici povećati brzinu.\nOrbita letelice oko Sunca biće izrazito ekscentrična, čak 108 miliona kilometara u najdaljoj tački od zvezde, odnosno malo iza Venerine orbite.\nPrema budžetskim potraživanjima iz 2014. godine, procenjivalo se da će kompletan projekt, od gradnje, preko lansiranja raketom „Delta IV hevi“, do upravljanja koštati između 1,2 i 1,4 milijardi dolara. Iako se to smatra skupim, treba znati da pojedini špijunski sateliti u niskoj Zemljinoj orbiti dosežu cenu od jedne milijarde dolara.\nO projektu „Solar proub plus“ biće više reči na posebnom događaju, koji će u sredu biti održan na Univerzitetu u Čikagu.


Ministarstvo poljoprivrede objavilo poziv za kapitalne investicije\nKalendar sajmova u 2019. godini\nPočetna > Ministarstvo poljoprivrede objavilo poziv za kapitalne investicije\nMinistarstvo poljoprivrede, šumarstva i vodoprivrede Republike Srpske objavilo je javni poziv za poljoprivrednike za odobravanje novčanih podsticaja za kapitalne investicije.\nUslovi koje je potrebno da poljoprivrednici ispune kako bi mogli da konkurišu za sredstva su: da su registrovani u registru poljoprivrednih gazdinstava, da su ažurirali podatke u registru do 15. maja tekuće godine, platili protivgradnu zaštitu, ukoliko su obveznici plaćanja, te da su prijavili doprinose za penziono i zdravstveno osiguranje za 2018. godinu. Ko je prošle godine kupio traktor i dobio podstiacaj, ove godine nema pravo konkurisanja.\n“Iste grupe investicija imamo kao i prošle godine. To je poljoprivredna mehanizacija, za koju uvijek imamo najveći interes. Poljoprivrednici mogu ostavriti pravo za kupovinu dva priključka ili jednog traktora, odnosno i jednog traktora i dva priključka. Podržavamo nabavku opreme i izgradnju objekata u stočarstvu, što nismo imali u posljednje tri godine,” rekla je Gordana Rokvić, savjetnik ministra za poljoprivredu.\nPoljoprivrednici mogu da konkurišu za podršku višegodišnjim zasadima, izgradanju plastenika i staklenika, kupovinu protivgradnih i protivmraznih mreža, sistema za navodnjavanje, mašina i sistema za sortiranje i pakovanje poljoprivrednih proizvoda.\nZa podršku kapitalnim ulaganjima u Ministarstvu poljoprivrede planirali su 10,35 miliona maraka. Od tog iznosa 4,7 miliona maraka namijenjeno je poljoprivrednim gazdinstvima.\n“Sredstva se odboravaju ili po osnovu računa, znači investicija je već završena, ili predračuna, znači investicija se planira. Poljoprivrednik dakle sigurno ulazi u investiciju jer ima povratnu inforamciju od Agencije za agrarna plaćanja, da li će njegova investicija biti podržana i može dalje da se obraća ili prema dobavljačima ili bankama za obezbjeđenje ostatka sredstava. Nakon realizacije investije obraća se agenciji za isplatu do 30 odsto visine investicionih sredstava,” pojašnjava Rokvićeva.\nPoljoprivrednici koji ulože do 70 hiljada maraka mogu se nadati povratu. Osim vremena predaje prijave bodove će donositi broj zaposlenih, članovi domaćinstva porodičnog gazdinstva, poljoprivrednici mlađi od 40 godina, žene poljoprivrednici, investicija u nerazvijenoj opštini.\nZa povrat kod milionskih investicija, kažu u ministarstvu, poljoprivrednici će morati konkurisati na IPA fondove.


Dodik: RS ima karakteristike države - Svet - Dnevni list Danas\nPočetna » Svet » Dodik: RS ima karakteristike države\nDodik: RS ima karakteristike države\nRepublika Srpska (RS) po svim karakteristikama ima određenja države i tako treba i da se ponašamo, izjavio je danas predsednik RS Milorad Dodik, na predavanju o bezbednosnim izazovima, studentima Fakulteta bezbjednosnih nauka u Banjaluci.\nKako prenosi RTRS, on je rekao da mnoge države, kao takve, egzistiraju, iako nemaju stolicu u Ujedinjenim nacijama, a to, kaže, može i RS. Republika Srpska koncipirana je na bazi iskustava i organizacije američkog političkog sistema, u kojem postoji više od 50 država, istakao je Dodik.\nTaj koncept je prenesen na BiH, samo je umesto država rečeno entiteti, dodao je on.\nSrbi moraju da napuste reč entitet i počnu da upotrebljavaju reč država. To moramo da uradimo zbog svoje svesti i kao odbrambeni mehanizam na ono što nam nameće propagadni deo\nsistema, istakao je Dodik. Kršenje Dejtonskog sporazuma počelo je odmah nakon njegovog potpisivanja, ocenio je Dodik i poručio da već godinama traju ozbiljni napori da se što više oslabi RS.\nPrema njegovim rečima, jedan od najznačajnijih udara na bezbednost i snagu RS je ukidanje Vojske RS i stvaranje Oružanih snaga BiH. To je nešto što je urađeno pod ozbiljnim pritiskom međunarodnih faktora, u vreme kada je bilo gotovo nemoguće tadašnjoj garnituri da se tome odupre, naglasio je Dodik.\nOn je poručio i da RS ne sprovodi secesiju, kao što tvrde pojedini evropski zvaničnici. Ona treba da jača svoju samostalnost, ali se to nikada neće dogoditi nasilno, poručio je Dodik.\nKljučno pitanje samostalnosti mora da se kreće kroz političku odluku. Da se stvore ekonomski i politički uslovi i da se izučavaju svetska kretanja, i verujte mi, Srpska neće biti ni prva ni jedina u tome, zaključio je Dodik.\nRepublika Srpska je danas institucionalno najsređenija i najkompaktnija u BiH, jedina ima kapacitet održivosti i može sama da funkcioniše, poručio je Dodik. On je rekao da se Srpska mora boriti za svoj politički status i prava, ali da to ne bude razlog da neko prema njoj zloupotrebi silu međunarodnog faktora.\nBBC News na srpskom • danas 14:52\nPočela nova runda pregovora o Siriji\nPredstavnici sirijske vlade i opozicije pristali su da počnu...


Dan Muzeja primenjene umetnosti,izložba posvećena Anastasu Jovanoviću - pioniru primenjene umetnosti i dizajna, 06. novembar 2017. godine | Turistička organizacija Srbije\npolja vizuelne kulture i umetnosti, Anastas Jovanović predstavlja izuzetnu ličnost srpske kulture 19. veka. U okvirima srpske umetnosti X19. veka, on je ostvario pionirsku delatnost u nekoliko oblasti vizuelnog izražavanja koje pripadaju domenu primenjene umetnosti i dizajna. Pored fotografije i litografije, pionirski karakter ima i njegova delatnost na izradi nacrta za dekorativne predmete namenjene sakralnoj i profanoj upotrebi. Najobimnije kolekcije takvih nacrta danas se čuvaju u Muzeju primenjene umetnosti u Beogradu i u Galeriji Matice srpske u Novom Sadu. Ovom prilikom ih, posle pet decenija ponovo predstavljamo javnosti kao jedinstvenu celinu.\nNacrti su datovani u široki vremenski period Jovanovićevog života i rada u Beču, od završetka Akademije 1846. godine do povratka u Beograd 1858. godine i vezuju se za delovanje njegove umetničke radionice u ovom gradu. Svi nacrti izvedeni su u duhu aktuelnih stilskih koncepcija u austrijskom i srednjoevropskom umetničkom zanatstvu sredine 19. veka. Manji broj nacrta rađen je u stilu klasicizma, odnosno bidermajera, a preovlađuju kombinacije bidermajera i elemenata drugog rokokoa, kao i nacrti u stilu drugog rokokoa.\nIako predmeti izvedeni po nacrtima Anastasa Jovanovića nisu sačuvani, njihova struktura upućuje na identitet mogućih poručilaca. Prema načinu obrade, primenjenim stilskim elementima i materijalu u kome je trebalo da budu izrađeni, predmeti na Jovanovićevim nacrtima pripadaju istom tipu luksuznih objekata inostrane provenijencije koji su putem porudžbina i uvoza stizali u Srbiju tokom 19. veka. Kada su u pitanju poreklo i namena nacrta, mogućim se čine dve pretpostavke. Prva je da su njegovi nacrti predstavljali rešenja za predmete koji su se, prema porudžbini, izrađivali (ili je trebalo da se izrađuju) u radionicama Jovanovićevih saradnika – umetničkih zanatlija u Beču. Druga pretpostavka je da su nacrti nastali s namerom da posluže kao ilustracije za katalog radionice, bilo da su u pitanju crteži gotovih predmeta ili nacrti za predmete koji se mogu izraditi po narudžbini.\nJovanovićevi nacrti imaju bliske analogije u predmetima evropskog porekla iz toga vremena, sačuvanim u muzejskim kolekcijama u Srbiji i inostranstvu. U tom kontekstu, na izložbi će biti prikazani i srebrni artefakti evropske provenijencije, iz kolekcije Muzeja primenjene umetnosti u Beogradu. Kao komparativni materijal, oni ilustruju stilske i formalne paralele između predmeta koji su od sredine i tokom druge polovine 19. veka iz evropskih centara, a pretežno iz Austrijskog carstva, stizali u Kneževinu Srbiju i u rubne oblasti carstva, i onih koje je dizajnirao Anastas Jovanović.\nBilo da su zaista realizovani ili da je za to samo postojala namera, nacrti Anastasa Jovanovića za dekorativne upotrebne predmete mogu se smatrati prvim i jedinstvenim dizajnerskim rešenjima u okvirima srpske umetnosti 19. veka. Poznavanje savremenih umetničkih i stilskih tendencija Jovanović je putem svoje umetničke delatnosti i kao konsultant ili neposredni nabavljač sličnih premeta u Beču prenosio i u srpsku sredinu, utičući na formiranje ukusa i oblikovanje građanske kulture.


Stiže rešenje za kredite u švajcarcima | Mondo Portal\nStiže rešenje za kredite u švajcarcima\nGuverner Narodne banke Srbije Jorgovanka Tabaković najavila je da se građani koji imaju problema sa otplaćivanjem kredita u švajcarskim francima mogu nadati rešenju za dve do tri nedelje.\n26.01.2013. | 13:59 > 14:01 0\nTabaković nije želela da prejudicira kakvo će biti to rešenje, ali je naglasila da očekuje da će ono biti opomena da se nikada više ne uvede takav proizvod koji nosi negativnu reklamu za banku, a istovremeno stavlja NBS u negativnu konotaciju.\nGuverner je u intervjuu Tanjugu naglasila da se radi o kompleksnom problemu, i da ga ne treba rešavati "preko kolena".\n"Ne mislim da država treba da snosi posledice pojedinačnih odluka, jer nepoznavanje zakona nikoga ne opravdava, kao što ni neznanje elemenata ugovora za zasnivanje ugovornog odnosa, takođe, nikoga ne opravdava", rekla je Tabakovićeva.\nKako je objasnila Tabakovićeva, građani moraju da budu svesni da su oni ti koji pune budžet, i da kada uzmete iz levog džepa i stavite u desni, niste sebi mnogo pomogli.\nGuverner NBS je naglasila da u vreme individualnih sloboda punoletni građanin sam odgovara za sebe i donosi odluku, ali da, bez obzira na brojna sredstava informisanja, građane ne treba ostaviti bez pune informacije šta određeni bankarski proizvod - kao što je stambeni kredit u švajcarcima - znači na duži rok.\n"Otvorili smo problem manipulisanja tim kreditima jer ima onih koji tvrde da su čak skuplji krediti u evrima nego u švajcarskim francima, i mi radimo simulaciju kredita uzetih i u jednoj i u drugoj valuti", rekla je Tabakovićeva.\nKroz rešavanje tog problema, kako je navela, otvoren je jedan još veći - građani su nezaštićeni bez obzira što postoji Zakon o zaštiti korisnika finansijskih usluga, a s druge strane, banke su kroz Udruženje banaka organizovane i ujedinjene u zajedničkom interesu.\nPrema njenim rečima, neke od njih taj interes posmatraju kratkoročno, misleći da su trenutna urednost plaćanja i visina kamate najvažniji, a da na dugi rok mogu da imaju nenaplativ plasman koji će morati da otpišu.\n"Pre nego što otpišemo kredite, bolje je da vidimo kako ćemo moći da pomognemo građanima da ih uredno otplaćuju", rekla je Tabakovićeva navodeći da će biti otvoren i problem udruženja koja štite interese potrošača.\nTabakovićeva je napomenula da bi u rešavanje problema sa otplatom kredita trebalo da se uključi i Nacionalna korporacija za osiguranje stambenih kredita, koja pri osiguravanju stambenih kredita uzima dobre provizije.\nGovoreći o problemu nenaplativih kredita u privredi, guverner je podsetila da je najviše plasmana otišlo u trgovinu nekretninama, građevinarstvo i trgovinu, i danas kada se osećaju posledice krize te tri oblasti jesu najveći rizici za banke, jer je najveći procenat nenaplativih plasmana upravo u njima.\n"O proizvodnji, o izvozu, o nemogućnosti plasmana, ne možemo ni da govorimo, jer je najmanje takvih kredita u strukturi plasmana poslovnih banaka", navela je Tabakovićeva ističući da bi ekonomska politika koju vlada vodi, naslonjena na politiku NBS, trebalo da se zasniva na dugoročnim merama.\nTabakovićeva je rekla da mere NBS za vraćanje banaka kreditiranju kao osnovnom poslu već daju rezultate. "Trgovanje sa bankama jeste jedna od uobičajenih operacija kojom NBS povlači viškove likvidnosti, ali centralna banka ne otkupljuje sav višak i ne po najvišoj ceni, i to već daje rezultate, dodala je Tabakovićeva.\n"Međutim, kreditiranje se ne povećava i to ne zato što banke ne žele da daju kredite, već zato što privreda nema mnogo narudžbina iz Evrope koja je u recesiji, odnosno od svojih tradicionalnih kupaca. Uz to, mnogo građana gubi posao, pa se ne usuđuje da se zaduži", ukazala je Tabakovićeva.\nKako je napomenula Tabakovićeva, provizije banaka i kamate u Srbiji jesu vrlo visoke, i više nego u drugim zemljama, što je delom opravdano, ali kod nas postoje i brojni izgovori.\n"Inflacija jeste jedan od razloga, ali nju tako visokom čine visoka javna potrošnja, kao i cene hrane", rekla je guverner.\nTabakovićeva je rekla da na visinu kamata nesporan je i uticaj procena kreditnog rejtinga koje u sebi imaju mnogo teško merljivih elemenata, pa i onih koji se teško mogu opravdati.\nPrema njenim rečima, ako neka od banaka nudi značajno visoku kamatu na štednju, NBS ima mehanizme da to destimuliše, i to ne samo upozoravajućim saopštenjima.\n"Kad građani, kao štediše, ne mere rizike na svoj prihod, NBS onda mora delovati i merama kojima će pod poseban tretman da stavi upravo te izvore ili te banke koje prekoračuju razumne granice kamata, jer od cene izvora sredstava zavisi cena kredita", precizirala je Tabakovićeva. Na takve izvore sredstava, na primer, dodala je, može da se poveća obavezna rezerva.\n(Tanjug, foto: Tanjug, Zoran Žestić)


source.ba | Oglasio se šef zeničke SDA o hapšenju Kasumovića: Niko više ne spominje radnike koji su ostavili život u “Zenicatransu”, a na kraju izbačeni na ulicu\nNo, sad se oglasio i šef zeničke SDA Nezir Pivić.\nNjegovo saopćenje prenijet ćemo u cijelosti:\n- Proteklih dana svjedočimo neviđenom pritisku na pravosuđe od strane političke stranke Fuada Kasumovića i njegovih koalicionih partnera. Na tužilaštvo i sud obrušili su se i čelnici političkih partija, među kojima i oni osuđeni za ozbiljna krivična djela ili se protiv njih vode postupci, ali i politički cirkusanti kao što je Elmedin Konaković.\nPoštujmo presumpciju nevinosti i dopustimo pravosuđu da radi svoj posao, navodi u saopćenju.\nTagovi: Fuad KasumovićSDAZenicaElmedin Konaković"Zenicatrans"Nezir Pivić


NKT da pojasni moraju li maske imperativno da nose svi – Centar za građansko obrazovanje\nCentar za građansko obrazovanje (CGO) je tražio od Nacionalnog koordinacionog tijela (NKT) hitno pojašnjenje mjere obaveznog nošenja zaštitnih maski na otvorenom i zatvorenom. Ta mjera je bila prvo na snazi u nekim opštinama, uključujući i Glavni grad Podgoricu, a od danas i u čitavoj Crnoj Gori.\nU zvaničnim objavama stoji da se nošenje zaštitnih maski primjenjuje na sve, uključujući i djecu stariju od sedam godina, a jedini navedeni izuzeci su plaže i nacionalni parkovi pod uslovom pridržavanja fizičke distance i ranije propisanih mjera, kao i porodični stambeni prostor.\nNKT treba da pojasni da li učesnici javnih skupova i gosti na televizijama moraju da nose maske, a s obzirom da je veliki broj onih koji to ne čine. Postavlja se pitanje da li su maske obavezne u takvim okolnostima, odnosno da li postoje izuzeća koja nijesu jasno naznačena i javnosti poznata.\nKako se radi o događajima u javnom prostoru, o kojima se medijski izvještava i čije poruke dopiru do širokog auditorijuma, upravo ti učesnici moraju biti primjeri društvene odgovornosti i poštovanja mjere obaveznog nošenja maske radi očuvanja javnog zdravlja, umjesto da promovišu suprotno.\nOčekujemo da NKT, radi dosljednog poštovanja ove mjere, istu precizira, ali i da uputi javni apel organizatorima bilo koje vrste okupljanja da obezbijede poštovanje ove mjere kada su domaćini.\nSložni za svoje nadoknade


RIK doneo odluku o biračkim odborima na mestima gde će glasati građani sa Kosova - Radio Kosovska Mitrovica\nRIK doneo odluku o biračkim odborima na mestima gde će glasati građani sa Kosova\n29. March 2022, 07:32\nRepublička izborna komisija usvojila je odluku o utvrđivanju rasporeda mesta po kojima poslaničke grupe predlažu članove i zamenike članova biračkih odbora u stalnom sastavu za sprovođenje glasanja na biračkim mestima na kojima će glasati birači sa Kosova i Metohije.\nVlada Šutić iz Republičkog zavoda za statistiku rekao je da za ove biračke odbore važe ista pravila kao i na ostalim biračkim mestima.\n„U ovom slučaju reč je o 46 biračkih mesta, na kojima je raspoređeno ukupno 276 članova biračkih odbora, ispoštovano je pravilo da jedna poslanička grupa ne može više od 50 odsto članova, tako da je SNS dobio tačno polovinu, odnosno 138 članova, dok je druga polovina pripala ostalim političkim strankama“, rekao je Šutić.\nČlanovi biračkih odbora biće imenovani do 30. marta, rečeno je na sednici RIK.\nPredsednik RIK Vladimir Dimitrijević obavestio je prisutne da je izborni materijal za glasanje u inostranstvu na vreme upućen u 34 države u kojima će se glasati na 77 biračkih mesta.\nTakođe, članovima RIK je predstavljena onlajn platforma za obuku članova biračkih odbora.


Mladi knjaževački novinari na delu - Knjaževačke novine\nMladi knjaževački novinari na delu\nNa današnjoj radionici koja je održana u okviru realizacije projetka ‚‚Škola je jaka do poslednjeg đaka“, učenici isturenog odeljenje osnovne škole ‚‚Vuk Karadžić“ u Podvisu su se oprobali u ulozi novinara i međusobno intervjuisali jedni druge.\nU nastavku pročitajte kako se učenica Klaudija Stojanović snašla u ulozi novinara i Milica Petrović u ulozi sagovornika.\nNovinar: Klaudija Stojanović / Sagovornik: Milica Petrović\nNjima je ovo bio prvi put da vode ovakvu vrstu razgovora, ali ni pored toga nije izostalo njihovo veliko interesovanje i posvećenost.\nU narednim danima objavljivaćemo sve aktivnosti i radove koji su deo radionice Projekta, kao i izrađenje intervjue.\nTagoviMinistarstvo kulture i informisanjaProjekat‚‚Škola je jaka do poslednjeg đaka''


Vesti online / Vesti / Srbija / Grad uništio malinjake u delu opštine Arilje\nGrad uništio malinjake u delu opštine Arilje\nJako nevreme i grad koji su popodne zadesili opštinu Arilje, naneli su velike štete malinjacima, rekao je za Tanjug predsednik Udruženja Vilamet Milan Đukić.\nPrvo suša, pa grad: "Ubiljeni" zasadi\n- Nevreme koje je trajalo 20-tak minuta uništilo je malinjake u Kruščici, Radobađi, Brekovu i delu Dobrače - kaže Đukić.\nPredsednik Udruženja voćara Božo Joković rekao je Tanjugu da je šteta velika i na starim i novim zasadima maline i da je jedino rešenje u osiguravanju zasada.\n- Malina je već pretrpela veliku štetu zbog suše, a grad je potpuno uništio zasade u ovim selima. Jedino rešenje za poljoprivrednike je kolektivno osiguranje zasada preko uduženja i zadruga, kako bi nadoknadili štetu - zaključuje Joković.\nNevreme u Kragujevcu: Jaka kiša i grad\nSRBIJA Grad pravi štetu po Srbiji: Nastradali malinjaci, opustošena sela


Strani vojnici u Bahreinu\nSaudijska Arabija i Ujedinjeni Arapski Emirati su uputili stotine vojnika i policajaca u ostrvsku državu Bahrein, da pomognu bahreinskim vladarima da pojačaju bezbednost u jeku sve većih protesta protiv vlasti.\nBahreinska državna televizija je prikazala kolone vojnih vozila koja prelaze zemlju iz Saudijske Arabije. Bahrein je saopštio da je to "prethodnica" bezbednosnih snaga Saveta za saradnju u Persijskom zalivu.\nIstovremeno, grupa poslanika lojalnih vladi je zatražila od vladara da uvede vanredno stanje, posle sukoba demonstranata koji su blokirali autoput prema prestonici i policije koja je koristila suzavac.\nPosle jučerašnjih sukoba, državna novinska agencija je prenela da poslanici traže da kralj Hamad bin Isa al-Kalifa proglasi tromesečno vanredno stanje. U istom izveštaju, "ekstremistički pokreti" se okrivljuju za "nezapamćeno remećenje bezbednosti". Krunski princ Salman bin Hamad al-Kalifa je izjavio da "legitimni zahtevi ne bi trebalo da se ostvaruju po cenu bezbednosti i stabilnosti".


Kiosk.ba - Predstavnički dom Parlamenta FBiH sutra o migrantskoj krizi\nPored tematske, planirane su još dvije vanredne sjednice\nOba doma Parlamenta Federacije Bosne i Hercegovine zasjedat će u predstojećoj sedmici, a Predstavnički dom već sutra, za kada je sazvana tematska sjednica povodom migrantske krize i posljedične humanitarno-sigurnosne situacije, s akcentom na zbivanja u Unsko-sanskom kantonu.\nPredsjedavajući Elvir Karajbić kazao je za Fenu da su zastupnici iz tog kantona, inače inicijatori ovog zasjedanja, uputili u proceduru i prijedlog mogućih zaključaka s preporukama za poštivanje Konvencije o izbjeglicama, angažman državnog nivoa u ublažavanju posljedica migrantske krize, kao i za pomoć Federacije, koliko je moguće, za zdravstvene kapacitete i sigurnosne granične službe. Po riječima Karajbića, na sjednicu treba da dođu i premijer te policijski komesar Unsko-sanskog kantona.\nBudući da je za sutrašnji dan najavljeno i treće zasjedanje, također vanredno, Karajbić kaže da je moguće prolongiranje za utorak, 14. maja. Najavljena tema je usložnjavanje sigurnosne situacije - u oblasti unutrašnje sigurnosti - u vezi s aktivnostima na uspostavi rezervnog policijskog sastava entiteta RS.\nDrugi nivo Federalnog parlamenta, Dom naroda, zasjedat će u četvrtak 16. maja, prvi put vanredno u aktuelnom mandatu. Teme su između ostalog vezane za finansijske planove pojedinih federalnih zavoda, agencija i fondova, informisanje delegata Doma o unutrašnjem i vanjskom dugu Federacije zaključno s 2018. godinom, planirano zaduživanje u 2019. i lanjsko izvršavanje federalnog budžeta.


SportDC - Vesti - SP 2018 - Kostarika da prođe kao Bolivija\nKostarika da prođe kao Bolivija\n-Kostarika je za nas finale. O drugim rivalima ne treba sada pričati. Radili smo analizu te reprezentacije. Imaju i vrlina i mana, ali o tome nije moje da pričam, jer ima u stručnom štabu boljih stručnjaka od mene koji se time bave – rekao je Aleksa ndar Prijović uz podsećanje da je Prvenstvo u Rusiji događaj broj jedan u svetu.\n-Nosio sam dres obe reprezentacije, biće to možda čudan osećaj, jer sam igrao sa velikim brojem igrača koji sada nastupaju za najbolju selekciju Švajcarske. Motiv je veliki, želja da se ostavi što bolji utisak. Ima tamo mnogo Balkanaca, biće to spe cijalni derbi.Ne postoji osoba koja će biti motivisanija za taj meč od mene.\nKomšijski okršaj na Sokocu\nPunim jedrima na Jedinstvo


- Mogu da kažem da sam posebno zadovoljan jer je težak teren bio. Što se tiče Holendera, nije najbolje, nadamo se da nije prelom - rekao je Stanojević posle utakmice.\nIpak, oglasili su se iz tabora vicešampiona Srbije i otkrili kakvo je stanje mađarskog napadača.\n- Posle urađene dijagnostike, informacija koja će oduševiti sve navijače Partizana je da Filip Holender nije teže povređen. Holender je zadobio udarac u predelu leđa na isteku prvog poluvremena, posle čega je u bolovima napustio teren. Filip će zbog posledica udarca morati da pauzira nekoliko dana, uz prepisanu terapiju - navodi se u saopštenju iz kluba.\nFudbaler crno-belih će propustiti utakmice reprezentacije Mađarske na startu kvalifikacija za Mundijal, ali će izvesno biti spreman za derbi 7. aprila.


Predsednica Atifete Jahjaga prisustvuje Samitu Predsednika država Centralne Evrope u Varšavu - Novosti i Događanja - Predsednik Republike Kosova - Hashim Thaçi\nPredsednica Atifete Jahjaga prisustvuje Samitu Predsednika država Centralne Evrope u Varšavu\nPredsednica Republike Kosovo, gospođa Atifete Jahjaga prisustvovaće Samitu lidera 21 zemlje Centralne Evrope, koji će se održati 27 i 28 Maja 2011 godine. Ovom Samitu prisustvuje i Predsednik Sjedinjenih Američkih Država, gospodin Barack Obama.\nLideri zemalja će diskutovati o izazovima demokratije u njihovim zemljama, te za bilateralnu i multi lateralnu saradnju i o procesu integracije. Na jednoj radnoj sednici, predvođene od Predsednika SAD-e, lideri će razgovarati o narodnim pokretima u zemljama Srednjeg Istoka i Severne Afrike, o izazovima i njihovoi budućnosti, kao i o uticaju koji imaju u drugim zemljama.\nPredsednica Republike Kosovo, gospođa Atifete Jahjaga će aktivno učestvovati u diskusiji u svim sednicama ovog Samita, u kojem Predsednici zasedaju u okruglom stolu prema vremenu izbora na položaju Predsednika. Predsednica Jahjaga će govoriti o nezavisnosti Kosova, o uspostavljanju institucija, o procesu evropske integracije Kosova, o nacionalnoj ravnopravnosti, verskoj slozi, o slobodi i ljudskim pravima, o regionalnoj saradnji, o međunarodnoj pomoći datoj Kosovu, kao faktoru mira i stabilnosti u regiji i šire.\nPredsednica Jahjaga, u njenom obraćanju, će posebnu pažnju posvetiti događajima na Srednjem Istoku, spominjući primer Kosova kao model funkcioniranja države i verskih sloboda koji koegzistiraju u skladnosti, poštivajući vrednosti čovećanstva.\nTokom Samita u Varšavi lideri, osim u plenarnim sastancima i sastanku na radnom ručku, imati će i bilateralne susrete. Kosovska delegacija, predvođena Predsednicom Jahjaga, u pratnji ministra Inostranih Poslova, g. dina Enver Hodžaj zakazali su bilateralne sastanke sa delegacijama zemalja učesnika, dok od posebnog će važnosti biti sastanak sa Predsednikom SAD-e, gospodinom Barack Obama, imajući u vidu ulogu liderstva SAD-e u svetu i stalnu pomoć koju su SAD-e dale i daju Kosovu i njenim demokratskim procesima.\nUčešće Delegacije Republike Kosovo na Samitu lidera u Varšavu je od velikog značaja, jer je Kosovo pozvana od domaćina, Predsednika Poljske Bronislav Komorovski, gde će dati njen doprinos radu ovog Samita, pošto slučaj Kosova predstavlja uspešan primer slobode, demokracije i međunarodne pomoći.\nKosovska državna delegacije izražava stav da nezavisnost Kosova jeste nepovratni proces, kao slobodno izražena volja naroda Kosova i većine evropskih i svetskih država i više država sveta, dobar deo kojih je priznala nezavisnost Republike Kosovo i imaju uspostavljene diplomatske odnose. Priznavanje ove realnosti i od drugih zemalja koje još nisu priznale nezavisnost Kosova i njeno brzo učlanjenje u OUN i EZ jeste jedina alternativa koja uspešno zaokružuje proces nezavisnosti, ravnopravnosti i dostojanstva zemalja i nacija. U proces pomirenja Republika Kosovo je pružila ruku svim zemljama i svim nacijama.


Novopazarci pobedili Partizan i plasirali se u četvrtfinale Kupa Srbije - SPORTSKI ŽURNAL\nNovopazarci pobedili Partizan i plasirali se u četvrtfinale Kupa Srbije\n10 oktobar, 2018 1\nPred oko 650 gledalaca, utakmica u dvorani Pendik trajala je sat i 57 minuta\nOdbojkaši Novog Pazara plasirali su se u četvrtfinale Kupa Srbije, pošto su pobedili gostujući Partizan sa 3:2 u setovima (25:17, 21:25, 30:28, 18:25, 15:12).\nNajefikasniji u redovoma Pazaraca bio je Aleksandar Blagojević sa 24 poena, a pratili su ga Benjamin Daca sa 14 i Vuk Milutinović sa 10 poena.\nNa drugoj strani posebno se istakao Anđelko Ćuk sa 25 poena, dok je Nikola Žugić upisao 11 poena za beogradske crno-bele.\nPred oko 650 gledalaca, utakmica u dvorani Pendik trajala je sat i 57 minuta.\nMeđu osam najboljih timova u Kupu Srbije su i Crvena zvezda, Spartak iz LJiga, Mladi radnik, Spartak iz Subotice, kragujevački Radnički i Jedinstvo iz Stare Pazove, a poslednji četvrtfinalista biće bolji iz duela Vojvodina - Novi Sad, koji je na programu 11. oktobra.\nTrofej u Kupu Srbije brane odbojkaši Novog Pazara.\nNije · 11 oktobar, 2018 10:03


Naslovna » Porodica » Deca » BDW: Drugo kreativno igralište na Kalemegdanu\nKreativno igraliÅ¡te na Kalemegdanu (ilustracija)\nNeko drugi 23. maj 2015. Deca Postavite komentar\nBeogradska nedelja dizajna (BDW) sa partnerima, u okviru programa „Zajednici zajedno“ a po projektu mlade arhitekte Nine Radosavljević i u realizaciji Gradskog zelenila Beograd, obezbedila je deci novo, inspirativno i bezbedno mesto za igru.\nIgralište je realizovano po evropskim standardima u okviru projekta Human Cities. Igralište se nalazi naspram Umetničkog paviljona „Cvijeta Zuzorić“ i predstavlja drugo od planiranih „100 kreativnih BDW igrališta za decu Srbije“, za koje vlada veliko interesovanje među kompanijama i lokalnim upravama u zemlji.\nKao u naprednom svetu\nBDW je tako omogućio da jedno od najvažnijih igrališta u Beogradu, postane igralište inovativnog koncepta, kvaliteta i izgleda, ali i mesto kakvim bi mogli da se pohvale najveći gradovi Evrope i sveta.\nCilj je da se u roku od dve godine u Srbiji izgradi sto ne samo novih, nego pre svega inovativno projektovanih dečjih igrališta kakva se danas viđaju svuda u naprednom svetu.\nOvaj projekat će omogućiti direktno uključivanje domaće kreativne zajednice, kao i vrhunskih svetskih dostignuća kreativnih industrija u razvoj Srbije, po čemu je Beogradska nedelja dizajna i poznata, i u čemu istrajava već deset godina.\nDrugo igralište u okviru akcije „100 kreativnih BDW igrališta za decu Srbije“ na Kalemegdanu je poslužilo kao ogledni primer za uspešnu realizaciju ovog jedinstvenog privatno/javnog partnerstva po strogo neprofitnim principima.\nKreativno igralište na Kalemegdanu (ilustracija)\nSigurnost, udobnost, kreativnost, raznovrsnost\nOsnivač Beogradske nedelje dizajna, Jovan Jelovac, kaže da postoje dva ključna elementa koja označavaju suštinsku metodologiju rada Beogradske nedelje dizajna već deset godina:\n– To je dizajn, kao kreativna filozofija, koji garantuje svetski kvalitet prostora kao i neprofitna, solidarna saradnja svih partnera, koja garantuje ostvarenje projekta u razumnim rokovima i budžetima. Svaka lokacija istražuje se najtemeljnije moguće, a za ovaj projekat angažovani su najbolji svetski i domaći proizvođači opreme. Upotrebljena je sva ozbiljnost kustosa BDW-a u odabiru najinovativnijih domaćih arhitekata i dizajnera u projektovanju igrališta, kojima će se u saradnji sa najčuvenijim svetskim dizajnerima – partnerima BDW-a – ispostaviti najaktuelniji svetski trendovi kao narudžbina, kao i najodgovorniji moguć odnos prema budžetima – kaže Jelovac.\nSva igrališta projekta „100 kreativnih BDW igrališta za decu Srbije“ biće izgrađena isključivo na javnim površinama koje se biraju u saradnji sa lokalnim upravama kako bi se obezbedio otvoren pristup svoj deci Srbije, kao i po jedinstvenoj formuli javno – privatnog partnerstva između lokalnih uprava i privatnih donatora, u kome mogu da učestvuju isključivo po strogo neprofitnim pravilima ovog savremenog vida zadužbinarstva. (danubeogradu.rs)\nTagovibdw igralište kalemegdan\nPrethodni Komarci su spremni, a mi?\nSledeći TKV: Putovanja najviše utiču na kreativnost!


Jahorinu film festival otvara "Naših 15 godina" - Glas Srpske\nSrna 21.09.2021 15:08\nPALE - Festival dokumentarnog i kratkog filma "Jahorina film festival" sutra će na Palama biti otvoren projekcijom filma "Naših 15 godina", u prisustvu učesnika, novinara i gostiju.\nOve godine selekcioni tim pogledao je više od 800 filmova i u četiri festivalske kategorije, u konkurenciju za nagrade odabrana su 52 filma, od toga 31 dokumentarni, 12 kratkih, četiri studentska i pet eksperimentalnih filmova, saopšteno je iz pres službe "Jahorina film festivala".\nSvečanog otvaranja 15. po redu festivala ove godine neće biti iz poznatih razloga, a manifestacija će biti otvorena u hotelu "Damis" u 19.00 časova.\nKao i uvijek, na "Jahorina film festivalu" biće prikazani najbolji svjetski dokumentarni i kratki igrani filmovi iz prethodne godine, među kojima će se tradicionalno naći mnogi naslovi prikazani na najvećim svjetskim festivalima i dobitnici najprestižnijih nagrada.\nOdabrana selekcija najboljih svjetskih i regionalnih filmova, biće dostupna putem digitalne platforme /www.adriatv.muvi.com/ besplatno, uz obaveznu registraciju, a drugi dio selekcije, uz neophodne saglasnosti autora, biće prikazan na televiziji Istočno Sarajevo i u hotelu "Damis".\nUprava festivala putem servisa "Muvi" je svojim korisnicima obezbijedila besplatno, u videoteci, deset filmova sa ovogodišnjeg izdanja Festivala koji se mogu pogledati do nedjelje, 26. septembra, navodi se u saopštenju.\nKompletan program festivala sa terminima projekcija može se pogledati na stranici /www.jahorinafest.org/\nJahorina film festival je pokrenut 2007. godine, a organizator je udruženje "Jahorinafest".


Savet Komisije za kontrolu državne pomoći doneo je rešenje kojim se kompaniji “Technic development”, investitoru i proizvođaču obuće “Geoks” u Vranju, nalaže da vrati državnu pomoć jer im je ona dodeljena suprotno odredbama Zakona o kontroli državne pomoći.\nOva kompanija treba da vrati pomoć od 90.687.891,33 dinara, uvećanu za zakonsku zateznu kamatu, počev od 1. aprila 2016. godine do dana vraćanja iskorišćenog iznosa, navodi se u rešenju.\nTakođe, treba da vrati i pomoć od 323.356.500,00 dinara, uvećanu za zakonsku zateznu kamatu, počev od 23. decembra 2016. godine do dana vraćanja iskorišćenog iznosa.\nU rešenju se navodi da se Ministarstvu privrede nalaže da, bez odlaganja, preduzme mere u cilju vraćanja državne pomoći.\n1.200 radnika ostalo bez posla\n“Technic development” je u Vranju proizvodio obuću italijanske kompanije “Geoks”, koja je početkom avgusta zvanično prestala da radi, a oko 1.200 radnika ostalo je bez posla.\n“Geoks” je u Vranju radio pet i po godina i za to vreme je od države dobio subvencije od oko 16 miliona evra, koje su uglavnom korišćene za isplatu zarada radnicima.\nUgovorom je bila predviđena obaveza korisnika da ne smanjuje dostignuti broj zaposlenih u period od tri godine od dana završetka Investicionog projekta, odnosno isplate poslednje tranše u skladu sa Ugovorom i da, u istom periodu, svim zaposlenima redovno isplaćuje neto zaradu u iznosu koji je najmanje 20 odsto veći od minimalne zarade u skladu sa zakonom, navodi se u rešenju komisije.\ngeoks/komisija za kontrolu državne pomoći/novac/resenje/vraćanje


Politika - Stranica 2418 od 2588 - Dnevni list Danas\nPočetna » Politika » Page 2418\nSumnjivo hapšenje Srbina osumnjičenog za ratni zločin\nMinistarstvo i Koordinacioni centar za Kosovo i Metohiju iz kancelarije u Kosovskoj Mitrovici saopštili su juče da su pripadnici Kosovske policijske službe (KPS) u Peći uhapsili Momčila Jovanovića (47), pod sumnjom da je 1999. na Kosovu počinio ratni zločin. Kako je saopšteno, Jovanović je u okviru akcije Danskog saveza „idi-vidi“, s još 11 Srba, došao u pećko selo Vitomiricu da obiđe grobove i da procene da li na zgarištima svojih kuća mogu da sagrade nove.\nIVANKO: Samo Unmik nadležan za izbore na teritoriji Kosova\nPortparol Unmika Aleksandar Ivanko rekao je juče, povodom vanrednih parlamentarnih izbora u Srbiji 11. maja, da je Unmik jedina vlast koja odlučuje o izborima na Kosovu. On je na konferenciji za novinare kazao da izbori „nisu proglašeni“ na teritoriji Kosova.\n– Mi ćemo povodom toga tesno sarađivati s partnerima – Kontakt grupom i štabom u Njujorku – naveo je portparol Unmika.\nOčekuje se pomoć SZO\nMinistar zdravlja Tomica Milosavljević izjavio je juče da u rešavanju problema transporta lekova i sanitetskog materijala u zdravstvene ustanove na centralnom Kosovu očekuje pomoć od Svetske zdravstvene organizacije (SZO).\nMilosavljević je rekao Beti da je to ministarstvo, preko kancelarija koje SZO ima u Beogradu i Prištini, pokrenulo proceduru kojom bi ta specijalizovana agencija UN pomogla da se reši problem zaplenjenog kontingenta lekova, vrednog sedam miliona dinara, namenjenog zdravstvenim ustanovama na centralnom Kosovu.\nODRŽAN PROTEST U GRAČANICI\nViše stotina Srba okupilo se i juče u centru Gračanice, pružajući podršku suspendovanim srpskim policajcima koji traže da budu vraćeni na posao, ali da ostanu pod komandom Unmika. Okupljeni su upozorili da je zbog odsustva srpskih pripadnika KPS u Gračanici i okolnim mestima ugrožena bezbednost srpskog stanovništva i zahtevali da se Srbi vrate u policijsku službu.\nPruge na severu Pokrajine bezbedne\nPosle skoro devet godina pauze, juče je u organizaciji Javnog preduzeća „Železnice Srbije“ iz centralne Srbije stigao voz koji saobraća do Zvečana.\nReč je o kompoziciji od 17 vagona u kojima se nalazi hlebno žito namenjeno albanskom stanovništvu. Koordinator JP „Železnice Srbije“ za Kosovo Polje Zoran Bogavac rekao je agenciji Beta da je to preduzeće u „sopstvenoj režiji i na ličnu odgovornost“ organizovalo transport.\nDSS i NS možda u koaliciji sa drugim strankama\nPotpredsednik Demokratske stranke Srbije Aleksandar Popović rekao je juče da nije isključena mogućnost da se na izbornoj listi koalicije DSS – Nova Srbija nađu i neki vanstranački pojedinci ili da neke stranke budu unutar koalicionog dela. On je dodao da pre svega misli na Srpski demokratski pokret obnove.\nIstražni sudija Specijalnog suda počeće danas i sutra dodatne istražne radnje u slučaju ubistva novinara i vlasnika Dnevnog telegrafa Slavka Ćuruvije, potvrdio je za Danas advokat Rajko Danilović.\nOn navodi da će u okviru tih istražnih radnji biti saslušano nekoliko novih svedoka, koji do danas nisu davali svoj iskaz pred istražnim organima o ubistvu Ćuruvije.\nProtestne šetnje do ispunjenja zahteva\nGračanica, Beograd – U centru Gračanice nekoliko stotina Srba juče je nastavilo proteste u znak podrške pripadnicima Kosovske policijske službe srpske nacionalnosti koji traže da, u skladu s Rezolucijom 1244 SB UN, rade pod komandom Unmika.\n– KPS policajci srpske nacionalnosti spremni su da nastave s radom uz poštovanje Rezolucije 1244 i pod komandom Unmika.\nJEREMIĆ: Rezoluciju 1244 sprovesti u celosti\nRezolucija 1244 Saveta bezbednosti mora biti sprovedena u celosti. To je jedni način da se spreči buduće pogoršanje situacije na terenu. Ne sme biti erozije mandata Unmika koji je jasno definisao SB. Zbog toga insistiramo na zahtevu da se nadležnosti Unmika ne prenose ni na koje drugo telo, što je od životne važnosti.\nJedinstvom do dva mandata\nNastojaćemo da stvorimo što širu koaliciju albanskih političkih partija iz opština Bujanovac, Preševo i Medveđa, koja će na parlamentarnim izborima nastupiti pod nazivom Koalicija Albanaca Preševske doline – potvrdio je za Danas lider Partije za demokratsko delovanje (PDD) i narodni poslanik Riza Halimi.\nDogovor sa SRS ne postoji\nTvrdnje da su se Demokratska stranka Srbije i Srpska radikalna stranka već dogovorile o formiranju vlade posle izbora 11. maja nisu tačne. Takvi tekstovi predstavljaju klasično obmanjivanje javnosti i zloupotrebu funkcije medija. Dogovor sa SRS niti postoji, niti smo s njima razgovarali o tome.\nCilj – preskočiti cenzus od pet odsto\nBez obzira na to što će parlamentarni izbori biti raspisani tek u četvrtak, većina parlamentarnih stranaka uveliko se dogovara o mogućim dobitnim predizbornim koalicijama. Međutim, kakve god bile predizborne koalicije nema sumnje da će DS, DSS i SRS biti stranke koje će presudno uticati na formiranje buduće vlade, s obzirom na to da je mala verovatnoća da će ijedna od ovih stranaka dobiti dovoljno glasova da samostalno sastavi novu vladu.\nVisoki predstavnik Evropske unije Havijer Solana izrazio je juče nadu da će na vanrednim parlamentarnim izborima pobediti snage koje se zalažu za evropsku integraciju Srbije. „Iskreno se nadam da će (Srbi) nastaviti da se zalažu za duboke i čvrste veze sa EU“, rekao je Solana u Briselu, uoči sastanka ministara spoljnih poslova EU.\nPiše: Beta 11. 3. 2008.\nPrevremeni parlamentarni izbori najbolje rešenje\nNakon što je Vlada Srbije juče uputila predlog predsedniku Republike da raspusti Skupštinu i raspiše vanredne parlamentarne izbore za 11. maj, iz Demokratske stranke Srbije poručuju da se posle ovog „najboljeg mogućeg rešenja“ oni sada okreću izborima.\nAndreja Mladenović, portparol DSS, na jučerašnjoj redovnoj konferenciji za novinare istakao je da je DSS još prošle nedelje „izrazio nepoverenje prema svojim koalicionim partnerima oko vođenja zajedničke politike“, kao i da bi ono u narednom periodu moglo da bude još jasnije.\n1 … 2.417 2.418 2.419 … 2.588


Kenexa Corporation sa 80 miliona dolara postala novi vlasnik Salary.com — Online Tržište\nObjavio(la) admin u kategoriji Akvizicije na dan 2. Septembra 2010. / ostavite komentar\nKenexa Corporation, koja obezbeđuje poslovna rešenja za ljudske resurse, je dogovorila kupovinu talenatovanog rešenja za upravljanje Salary.com. Kenexa Corporation je prihvatila da plati 4,07 dolara po akciji, što je negde oko 80 miliona dolara.\nSporazum je jednoglasno usvojen od strane borda direktora obe kompanije.\nKenexa očekuje da se posao oko kupovine završi tokom četvrtog kvartala 2010 godine.\nSalary.com pruža na zahtev kompenzacijski softver koji pomaže kompanijama i pojedincima upravljanje plaćanjem i performansama. Kompanija nudi softver za analizu tržišnih cena i kompenzacija koji pomaže kompanijama u plaćanju, kompenzacijama i nagrađivanju svojih zaposlenih.\nDirektor Kenexa Corporation, Rudy Karsan u svom saopštenju navodi da je vrednost Salari.com i softver i vlasnički sadržaja, kao i da rešenje za upravljanje kompenzacijama dopunjuju njihov paket talenatovanog sticanja i zadržavanja usluga.\nTagovi: Akvizicija, Kenexa Corporation, kompenzacija, kupovina, nagrađivanje, Salary.com


Zabrinjava prikriveni marketing u medijima | Analitika - Informativni Portal\nIstraživanje Instituta za medije\nZabrinjava prikriveni marketing u medijima\nU Crnoj Gori su samo u toku sedmice u kojoj je sproveden monitoring vodećih medija registrovane u prosjeku tri objave dnevno koje sadrže neku vrstu reklamiranog sadržaja, a da nijesu jasno označeni.\nObjavljeno: 15. 03. 2019 - 20:42 Promjenite veličinu teksta: A A A\nInstitut za medije Crne Gore (IMCG) danas je predstavio mini istrazivanja „Primjena etičkih standarda o zabrani prikrivenog reklamiranja u medijima“.\nIstraživanje je rađeno monitoringom četiri dnevna lista, centralne informativne emisije četiri televizijske stanice s nacionalnom pokrivenošću, jednog portala, u periodu od 14 do 20. januara.\nSkroman marketinški "kolač" čija je procijenjena vrijednost 10 do 11 miliona EUR, a koji dijeli oko 110 aktivnih medija u Crnoj Gori, pad prihoda, ekonomski i politički pritisci, sve slabija primjena profesinalnih standarda, nepovoljan položaj novinara, prema IREX-ovom indeksu, čini medije u Crnoj Gori neodrživom.\nNavedene okolnosti medijsku i novinarsku zajednicu izlažu ekonomskim i političkim pritiscima i čine ih posebno ranjivima na korupciju. U takvim okolnostima, kako se navodi, postoji snažan pritisak da se pravila koja zabranjuju prikriveno reklamiranje prilagode ukoliko će to donijeti prihode, navela je direktorica Instituta Olivera Nikolić.\n"Kodeks novinara Crne Gore propisuje da svi reklamni sadržaji moraju biti jasno označeni kao takvi i da je novinarima zabranjeno da se bave reklamno-propagandnim djelatnostima", navela je Nikolić.\n„Svih šest anketiranih urednika crnogorskih medija rekli su da su se sretali sa zahtjevima, odnosno naredbama, da objave sadržaje koji su po svojoj suštini reklama“, kaže se u istraživanju.\n„Ovakve su zahtjeve u jednakoj mjeri upućivali menadžmenti medija u kom rade i oglašivači, odnosno predstavnici kompanija čija je reklama u pitanju. Kao razloge za takvu odluku naveli su i da su u pitanju bile društveno odgovorne akcije kompanija o kojima je riječ, i ono što je posebno zabrinjavajuće jer „je objašnjeno da to stoji u ugovoru s kompanijom“, navodi se u istraživanju.\nKako se navodi u istraživanju, niko od anketiranih ne odobrava ovakvu praksu, vjerujući da narušava kredibilitet medija. "Međutim, ni očekivanja za budućnost nijesu bolja".\n„Mediji su, nažalost, prinuđeni da objavljuju prikrivene reklame da bi zaradili. Njihov menadžment i uredništvo uglavnom ne vidi u tome problem pa će se ova praksa samo nastaviti i vjerovatno i pojačati u narednom periodu“, rekao je jedan od anketiranih.\nSa druge strane marketing stručnjaci koji su prisustvovali predstavljanju izvještaja su ukazali i na praksu da pojedini mediji na neki način reketiraju kompanije time što dok kod njih ne počnu da se oglašavaju o njima pišu negativne testove, da traže novac i za društveno odgovorne kampanje kao i da je u posljednje vrijeme primijećena praksa da pojedine medijske kuće nude kompanijama da im pišu pr tekstove i da ih objavljuju i za to po testu traže 350 eura.


Zekerijah Smajic - EU žali zbog "protupravnog referenduma u RS-u"\nBRUXELLES - 17.10.2016. - Vijeće Evropske unije je, na redovnom zasjedanju ministara vanjskih poslova, usvojilo zaključke o Bosni i Hercegovini, uzimajući u obzir nedavna politička dešavanja u zemlji. Vijeće je ponovno naglasilo svoje svoje nedvosmisleno opredjeljenje EU perspektivi Bosne i Hercegovine kao jedinstvene, ujedinjene i suverene države, te je usvojilo 6 zaključaka:\n1. Vijeće iznova ističe svoje nedvosmisleno opredjeljenje evropskoj perspektivi Bosne i Hercegovine kao jedinstvene, ujedinjene i suverene države. U tom kontekstu, Vijeće pozdravlja ostvareni napredak Bosne i Hercegovine u procesu evropskih integracija, istaknut također i u zaključcima Vijeća od 20. septembra/rujna 2016. godine.\n2. Vijeće konstatira da su lokalni izbori u Bosni i Hercegovini 2. oktobra/listopada 2016. godine uglavnom uredno provedeni. Na domaćim vlastima je da ispitaju nekolicinu nepravilnosti i izoliranih nasilnih incidenata. Vijeće žali zbog protupravnog održavanja entitetskog referenduma o Danu Republike Srpske, suprotno odluci Ustavnog suda Bosne i Hercegovine od 17. septembra/rujna 2016. godine. Referendum je prouzrokovao nepotrebne tenzije i ugrozio vladavinu zakona. Vijeće ohrabruje institucije u Bosni i Hercegovini da riješe ovo pitanje putem utvrđenih zakonskih procedura, konstruktivnog dijaloga i postojećeg ustavnog okvira. Vijeće nastavlja pratiti ovu situaciju.\n3. Vijeće poziva Bosnu i Hercegovinu da i dalje ostane usmjerena na proces evropskih integracija, uključujući i putem učinkovite provedbe Reformske agende, potrebne za rješavanje ekonomskih i socijalnih izazova, kao i u oblastima vladavine prava i javne uprave. Vijeće nadalje poziva institucije u Bosni i Hercegovini da ulože dodatne napore posebno u smislu funkcioniranja pravosuđa, borbe protiv korupcije i organiziranog kriminala, kao i borbe protiv radikalizacije i terorizma.\n4. EU istovremeno ohrabruje vlasti u Bosni i Hercegovini da, uz podršku međunarodne zajednice, ubrzaju napore na rješavanju pitanja zbrinjavanja viškova municije i drugih otvorenih pitanja.\n5. Vijeće pozdravlja kontinuirano prisustvo Operacije „Althea“ koja i dalje može doprinijeti kapacitetima reagovanja vlasti Bosne i Hercegovine u slučaju eventualne potrebe, s naglaskom na izgradnju kapaciteta i obuku. U tom kontekstu, kao dio sveukupne strategije EU za Bosnu i Hercegovinu, Vijeće potvrđuje spremnost EU da u ovoj fazi i dalje nastavi izvršnu vojnu ulogu Operacije „Althea“ kao podrške vlastima u Bosni i Hercegovini na održavanju sigurnog okruženja, na osnovu obnovljenog mandata UN-a.\n6. Vijeće poziva visokog predstavnika da predstavi Strateški pregled planiran za jesen 2017. godine, kao osnovu za raspravu s zemljama članicama o mogućim opcijama u smislu budućnosti Operacije, također imajući u vidu napredak Bosne i Hercegovine u procesu evropskih integracija i uzimajući u obzir sigurnosnu situaciju na terenu.